Prva pošiljka post eksportom krenula iz Srbije - Bizlife.rs\nPrva pošiljka post eksportom krenula iz Srbije\n12:22 Pirot, 10/12/2011\nPrva pošiljka robe iz Srbije izvezena je preko poštanske usluge post eksport, a predata je na šalteru pirotske pošte, rekao je danas Tanjugu direktor radne jedinice poštanskog saobraćaja u tom gradu Bogoljub Popović.\n„Od trenutka predaje prve pošiljke 16. novembra interesovanje preduzetnika u Pirotu raste i post eksport usluga doprineće oživljavanju privrednih aktivnosti malih i srednjih preduzeća u gradu“, kazao je on.\nVlasnik preduzeća „Kosteks“ Dragoslav Kostić rekao je Tanjugu da je njegova firma prva u Srbiji iskoristila novu poštansku uslugu i u Varnu (Bugarska) poslala uzorak prerađene domaće vune.\n„Pošiljka je stigla u predviđenom roku, potencijalni kupac se javio, proverio je kvalitet naše robe i za 23. decembar zakazali smo sastanak na kome treba da dogovorimo uslove saradnje.\nNadam se povoljnom ishodu pregovora i budućoj saradnji“, naveo je Kostić za Tanjug.\nPrema njegovim rečima, pošta je omogućila preduzećima i njihovim vlasnicima da svoju robu u paketima do 30 kilograma težine „pošalje u svet svojim poslovnim partnerima na jednostavan i civilizovan način“.\nVlasnika preduzeća „Fibo“ iz Pirota Miroslav Antić ističe da je ranije imao problema prilikom pokušaja da robu pošalje kupcima van granica naše zemlje.\n„Ranije smo se dovijali na različite načine da svoju robu pošaljemo u inostranstvo. Bio nam je potreban veliki napor da manje količine robe dostavimo kupcu ili je pošaljemo kao uzorak prilikom javljanja na tender“, kazao je Antić Tanjugu.\n„Robu smo slali autobusom, ili smo morali da angažujemo sopstveni prevoz i ljudstvo. Kad je pošaljemo autobusom, nikada nismo sigurni da li će u predviđenom roku stići na odredište, a ovo je sada sasvim nova priča koja nam olakšava rad i poslovanje“, tvrdi on.\nPrivrednici u Pirotu navode da je uvođenjem nove usluge prekinuto njihovo „dovijanje uz daleko složeniju proceduru za slanje robe u izvoz“.\nUmesto popunjavanja sedam različitih dokumenta, na šalteru pošte izvoznik popunjava samo jedan dokument. Cena usluge zavisi od težine paketa i udaljenosti slanja paketa. Post eksport uslugu mogu koristiti mala i srednja preduzeća za slanje paketa vrednosti do 1.000 evra i težine do 30 kilograma.\nPremijer Mirko Cvetković pozvao je 6. decembra preduzetnike da koriste post eksport uslugu. Oko 300.000 malih i srednjih preduzeća u Srbiji mogu da pošalju svoju robu u 237 zemalja širom sveta koristeći novu uslugu pošte.


Vlada Srbije ukinula kontramere protiv Hrvatske — Викиновости\nVlada Srbije ukinula kontramere protiv Hrvatske\nHrvatska/ Evropska unija (Beta) - Vlada Srbije ukinula je na sednici u petak uveče kontramere koje je uvela protiv Hrvatske kao odgovor na blokadu graničnih prelaza.\n„Ja to ne smatram velikom pobedom Srbije i naše vlade, nego pobedom razuma, pobedom budućnosti“, rekao je premijer Aleksandar Vučić na sednici i pozvao ministre da ne „pokazuju slavodobitnost“ ni jednom rečju, i da ne pokušavaju da „unize one koji su pogrešili donoseći ovakve mere“.\nOn je kazao da se od sutra Srbija ne bavi više ovim pitanjem, i pozvao sve građane da grade dobrosusedske odnose sa Hrvatskom i svim drugim susednim državama.\nPredsednik Vlade je ocenio da su kontramere urodile plodom, ali je istakao da Srbija nije želela nikakve političke i ekonomske sukobe, već samo da zaštiti svoje interese.\n„S Hrvatskom želimo najbolje odnose, i daćemo sve od sebe da takve odnose u budućnosti izgradimo“, naglasio je Vučić.\nPremijer je kazao da su granični prelazi otvoreni brzo zato što se Evropska unija pridržavala Ugovora o stabilizaciji i pridruživanju, čime je odigrala „veliku ulogu“ i pokazala da vladavina prava nije prazna sintagma.\n„Mi smo kao zemlja koja nije članica EU dobili podršku gotovo svih u savremenom svetu, a to nije dobila članica Evropske unije. Ja mislim da to govori o našoj argumentaciji, ozbiljnosti i odgovornosti“, istakao je Vučić.\nOn je zahvalio svima koji su shvatili važnost situacije i stavili državu ispred partijskih interesa, a hrvatskim građanima i privrednicima poručio da su dobrodošli u Srbiju, i izvinio se na kontramere Srbije, na koje je, kako je ponovio, bila primorana.\nMinistar spoljnih poslova Ivica Dačić rekao je da je Srbija imala podršku sveta, što govori o promenjenom međunarodnom položaju Srbije, i da je ishod spora s Hrvatskom „ogroman poraz neodgovorne politike“ hrvatskog premijera Zorana Milanovića.\n„Bilo je nekih koji sumnjali u ove odluke, bilo ih je i među nama među njima nisam ja ali želim da čestitam premijeru i svim kolegama što smo bili u stanju da, kada je Srbija bila ugrožena, smognemo snage da donesemo odluke koje su bile najbolje za Srbiju“, dodao je Dačić.\nUkidanje kontramera je odgovor na današnju odluku hrvatske vlade da od 17 časova povuče zabranu ulaska svim teretnih vozila, kao i putničkih vozila sa srpskim tablicama.\nHrvatska je zatvorila sve granične prelaze 17. septembra zbog priliva izbeglica preko srpske granice, na šta je Srbija odgovorila 23. septembra u ponoć zabranom ulaska teretnih vozila sa hrvatskim tablicama i uvoza hrvatske robe, a mnogi mediji nazvali su granični spor dve zemlje „carinskim ratom“.\n„Vlada Srbije ukinula kontramere protiv Hrvatske” Новинска агенција Бета, 26. септембар 2015. (srpski)\nPreuzeto iz „https://sr.wikinews.org/w/index.php?title=Влада_Србије_укинула_контрамере_против_Хрватске&oldid=3148347”\nOva stranica je poslednji put uređena na datum 26. septembar 2015. u 12:30 č.


Nerzuk Ćurak: 11 teza o međunarodnoj zajednici u dejtonskoj BiH – Magazin Plus\nHome/Nerzuk Ćurak: 11 teza o međunarodnoj zajednici u dejtonskoj BiH\nAutor: Nerzuk Ćurak -buka\nAutor kroz jedanaest mikroelaboracija razmatra trijadu SAD – Bosna i Hercegovina – EU, naročito ispitujući mogućnost Evropske Unije da kroz meku moć (soft power) stvori uvjete za izgradnju BiH kao samoodržive političke zajednice. Analiza pokazuje kako to nije moguće budući da je dejtonska BiH američki a ne eurounijski teritorij. U tekstu se nude argumenti političke i geopolitičke prirode, a koji zagovaraju nužnost američkog ultimativnog pristupa u BiH, kako bi zemlja stvorila uvjete da postane članica Evropske Unije.\nAutor je profesor na Fakultetu političkih nauka Univerziteta u Sarajevu. Šira verzija ovoga teksta biće objavljena početkom 2013. godine u publikaciji Politike evropskih integracija, a u izdanju Fondacije Heinrich Böll, kancelarija u Sarajevu.


Do kraja godine svečano otvaranje rekonstruisane zgrade Olimpijskog muzeja\nZgrada Olimpijskog muzeja u Sarajevu, ranije poznata kao vila Mandić, čiji je proces obnove u toku, svečano bi trebalo da bude otvorena krajem ove godine, najavio je generalni sekretar Olimpijskog komiteta BiH Said Fazlagić.\nRekonstrukcija zgrade Olimpijskog muzeja, koja slovi za jednu od najljepših zgrada ne samo u Sarajevu već i u cijeloj BiH, započeta je 2005. godine. Tada je Olimpijski komitiet BIH dao sve od sebe kako bi inicirao lokalne vlasti i pronašao adekvatne partnere da zgrada bude obnovljena i da zablista u novom ruhu.\nDo sada su završeni radovi na fasadi i stepenicama, zamijenjena je stolarija, a u toku su radovi oko elektro i mašinskih instalacija, kao i izolacija krova. U posljednjoj fazi, zajedno sa stručnjacima iz Međunarodnog olimpijskog komiteta, biće preneti eksponati, a potom slijedi digitalizacija.\nOlimpijski muzej nalazi se u nacionalizovanoj vili Mandić izgrađenoj 1903. godine u Petrakijinoj ulici. Vila Mandić izgrađena je za poznatog sarajevskog advokata i političara, doktora Nikolu Mandića. Autor projekta je arhitekta Karl Paržik koji je projektovao stambeni objekt po uzoru na luksuzne evropske vile i ukrasio ga ornamentima alpsko-folklornih stilskih elemenata i njemačke gotike. Ova vila, zajedno sa još tri vile sagrađene u tom periodu, proglašena je nacionalnim kulturnim spomenikom BiH.\nPrije nego je 8. februara 1984. godine, na dan otvaranja 14. Zimskih olimpijskih igara postala Olimpijski muzej, ova zgrada bila je sjedište brojnih važnih domaćih i inostranih institucija. Tokom šezdesetih godina prošlog vijeka u njoj se nalazio Konzulat SAD.\nDragulji prirode: Najlepši vodopadi u Bosni i Hercegovini (VIDEO)\nPovezane teme: Sarajevo Olimpijski muzej rekonstrukcija otvaranje BiH


Odlaze nam vozači i zanatlije: Pogledajte koliko je radnika napustilo BIH za nepunu deceniju - Zenicablog\n– Tokom prošle godine, u Sloveniji je izdato ukupno 19.575, a u Njemačkoj 487 radnih dozvola. U Sloveniji se i dalje najviše zapošljavaju vozači, varioci, zidari, bravari, građevinski radnici, te različiti pomoćni radnici, odnosno radnici bez kvalifikacija. Kad je riječ o Njemačkoj, posredujemo samo kod zapošljavanja osoba sa završenom srednjom medicinskom školom opšteg ili pedijatrijskog smjera – kažu za Srpskainfo u ovoj agenciji.\n– Tada je većina radnika, koja je 2020. ostala bez posla, vraćena na poslove. U Njemačkoj i dalje imamo situaciju da broj posredovanja postepeno opada – ističu u Agenciji za rad i zapošljavanje BiH.\nTagoviarz bih bih izvoz radnici slovenija trgovina vozači zanatlije


Zamenik gradonačelnika Beograda Goran Vesić izjavio je da su radovi u Bloku 37 obustavljeni i da je investitor na njegovu molbu prihvatio da povuče mašine i radnike dok ne pronađu najbolje rešenje.\nMeđutim, izgleda da radovi ipak nisu obustavljeni, sudeći po snimku koji se pojavio na društvenim mrežama, a na kojem se vidi da šleper u Bloku 37 istovara građevinski materijal.\n“Radovi u bloku 37 su na moju molbu obustavljeni.”\nEvo kako Vesic “govori istinu” ,stigao je jos jedan sleper sa materijalom. pic.twitter.com/6k0ntibMMi\nPodsetimo, stanari Bloka 37 na Novom Beogradu pokrenuli su i peticiju protiv izgradnje nelegalnog objekta u njihovom bloku.\nStanari se već nekoliko okupljaju u ulici Milutina Milankovića kako bi izrazili nezadovoljstvo zbog najave izgradnje poslovnog objekta površine 28.000 kvadratnih metara, za koji tvrde da nema važeću građevinsku dozvolu.\nBlok 37/goran vesić/novi beograd


Nalepnice na kojima piše da je osoba glasala. (Foto: Rojters/Stephen Lam)\n"Uvek sam izlazila na izbore u mojoj zemlji. Do sada nisam mogla ovde da glasam, sada mogu".\n"Prethodnih godina smo videli kako političke partije uzimaju Latinoamerikance zdravo za gotovo, kao da ne glasaju ili da uvek glasaju isto. Kao organizacija, mi stalno tražimo od političkih partija da Latinoamerikanci budu uključeni", navodi Kabrales.\n"Latinoamerikanci koji žive u Kaliforniji, Njujorku i Teksasu su često zapostavljeni, i ne čuju ništa od kandidata koji traže njihov glas, niti makar zašto pre da glasaju za nekog od kandidata. Treba više da se investira i da se pozovu glasači da glasaju i osigura da nije sva pažnja usmerena na one države koje se smatraju ključnim".\n"On je učinio veliku stvar i dobijao je hispanske glasove u Teksasu (na ranijim izborima)", kaže Stajnhauser i dodaje da bi okretanje novim državljanima trebalo da bude imperativ za obe stranke.\n"Posle 2020, šta god da se desi, Republikanska stranka, isto kao i Demokratska, neće imati izbora sem da se obraća širokom dijapazonu američkih građana. Stranka koja to ne želi, nema budućnost u ovo zemlji".\n"Ovi izbori će imati ozbiljne životne posledice na ljude koje mi volimo, i to je ono o čemu ja mislim".


Na farmi Muamera Hasanagića usled udara groma nestalo je struje i zbog toga se ugušilo 1.400 koka nosilja, prenosi agencija RINA.\n- Nevreme je u ovom kraju sinoć nosilo sve pred sobom. Na gornjem spratu farme nalazilo se više od 1.000 koka i ugušile su se od velike količine toplote koja je nastala prilikom nestanka struje - rekao je Hasanagić.\nOn je naveo da je šteta oko 8.000 evra.\nBONUS VIDEO: Veliki pljusak u Sjenici


Ministarstvo pravde za Insajder: Amandmani na Ustav usaglašeni sa stavom Venecijanske komisije biće objavljeni na sajtu | Insajder\nMinistarstvo pravde za Insajder: Amandmani na Ustav usaglašeni sa stavom Venecijanske komisije biće objavljeni na sajtu\nMinistarstvo pravde će uvažiti preporuke Venecijanske komisije koje se odnose na amandmane na Ustav u delu koji se tiče pravosuđa, ali o tome neće biti vođena nova javna rasprava, već će usaglašeni nacrt biti javno dostupan na sajtu Ministarstva i prosleđen Vladi RS u proceduru, proizilazi iz odgovora Ministarstva pravde na današnje pitanja dana Insajdera.\nMinistarstvo nije konkretno odgovorilo ni na jedno od pitanja koja je Insajder danas postavio – kada će biti gotov novi nacrt Ustavnih izmena, da li će se naći na javnoj raspravi i da li će ponovo biti upućen na mišljenje Venecijanskoj komisiji.\nUmesto toga, u odgovorima na današnje pitanje dana Insajdera, Ministarstvo pravde navodi da je izuzetno zadovoljno mišljenjem Venecijanske komisije i da će u najkraćem periodu uskladiti tekst Nacrta sa dostavljenim preporukama tog tela.\nMinistarstvo, stoji u odgovoru, „pozdravlja Mišljenje na ustavne amandmane Venecijanske komisije, koja je prepoznala ključna rešenja Ministarstva pravde u cilju jačanja nezavisnosti, ali i odgovornosti pravosuđa“.\nI dok struka tvrdi da su uvažene njihove ključne zamerke, Ministarstvo navodi da „preporuke i zaključci komisije ne mogu biti cenjeni kao zamerke, već ukazuju na koji način predložena rešenja mogu da se unaprede, dopune ili definišu uz dodatna pojašnjenja i preciziranja, što će svakako Ministarstvo pravde i učiniti“, navodi se u odgovoru.\nNajavljeno brisanje dela amandmana o izboru članova Visokog saveta sudstva\nU dopisu Ministarstva donekle je naznačeno i na koji način će biti rešeno pitanje izbora članova Visokog saveta sudstva. Naime Venecijanska komisija je u svom mišljenju navela da „izbor (pet) nesudijskih članova Saveta (istaknutih pravnika) koje bira Narodna skupština u prvom krugu većinom od 3/5 narodnih poslanika, a u drugom 5/9 poslanika dovodi do mogućnosti da polovina članova VSS bude istog stava i da odlučuje u skladu sa željama trenutne vlade, te da stoga taj amandman nije podoban za obezbeđivanje pluralizma unutar VSS“.\n„Ta ključna rešenja odnose se na budući sastav Visokog saveta sudstva (VSS) u odnosu 5:5 (pet sudijskih i pet nesudijskih članova), uz preporuku da predsednik Saveta bude iz reda sudija, u slučaju takvog odnosa. Takođe, rešenja se odnose i na uspostavljanje mehanizma u formi Komisije koja će birati nesudijske članove VSS, ukoliko oni ne budu izabrani 3/5 većinom u Narodnoj skupštini, uz uslov da Komisija mora da bira članove među svim inicijalno prijavljenim kandidatima. Ovakav način izbora uz brisanje većine od 5/9 ispunjava preporuke iz Mišljenja VK“, navodi Ministarstvo pravde..\nMinistarstvo pravde je reagovalo i na pojedine ocene iz Mišljenja Venecijanske komisije. U odgovoru dostavljenom Insajderu Ministarstvo je pozdravilo „i to što je Venecijanska komisija prepoznala značaj mogućeg raspuštanja VSS kao mehanizma deblokade rada tog tela, ali uz tačno i striktno u Ustavu definisanje situacija u kojima može doći do raspuštanja, ukoliko VSS ne donese odluku u roku od 30 dana“.\nPored navedenog, stoji u odgovoru Ministarstva, Venecijanska komisija ocenila je kao neophodno i vrlo značajno da samim Ustavom bude definisana početna obavezna obuka za buduće sudije i javne tužioce, kao i jasno definisane sudske prakse u cilju uspostavljanja pravne predvidivosti.\n„Sve navedene preporuke koje je Komisija dostavila, a koje se odnose bilo na sudski ili tužilački sistem, biće unete u finalni tekst Nacrt ustavnih amandmana. Usaglašeni nacrt biće javno dostupan na sajtu Ministarstva i prosleđen Vladi RS u proceduru“, navodi se u odgovoru.\nMinistarstvo pravde je izrazilo nadu „da će i stručna javnost i udruženja biti zadovoljna mišljenjem Venecijanske komisije i da će podržati njene preporuke“.\nNakon objavljivanja mišljenja Venecijanske komisije koje se u većem delu poklapalo sa zamerkama koje su tokom javne rasprave strukovna udruženja uputila na Nacrt amandmana na Ustav Srbije koji se tiče pravosuđa, strukovna udruženja i pojedinci zahtevali su novu javnu raspravu, pre nego što Ministarstvo načini novi predlog ustavnih amandmana usaglašen s Mišljenjem Venecijanske komisije. Sudeći po odgovoru dostavljenom Insajderu, nova javna rasprava će izostati.\nU mišljenju Venecijanske komisija o Nacrtu amandmana na Ustav Srbije u navedeno je šest zamerki na rešenja koja bi trebalo da budu otklonjena. Komisija preporučuje vlastima da izmene amandmane koji se odnose na izbor nesudijskih članova Visokog saveta sudstva (VSS), sastav Državnog veća tužilaca (DVT), način raspuštanja VSS, razrešenja sudija i tužilaca zbog nestručnosti, ujednačavanje sudske prakse, kao i na izbor tužilaca.


The Black Lips narednog meseca u Beogradu | Balkanrock.com\nThe Black Lips narednog meseca u Beogradu\nNa svojoj beogradskoj premijeri u „Amerikani“ u junu 2019. godine Black Lips bili su nadahnuti i energični, a sada se vraćaju u Srbiju da budu još bolji! Njihova diskografija i stilske metamorfoze jednako su zloglasni kao i njihovi nastupiuživo, a poslednji album “Sing In A World That’s Falling Apart” izašao neposredno pre početka pandemije, rezultirao je najmračnijim i najopasnijim albumom u karijeri.\nBeogradska grupa Proto Tip tokom 2022. godine objaviće svoj prvi album. Bili su učesnici Hali Gali kompilacije i festivala, objavili su EP „Strah od izvesnog“ i par singlova, a sa budućeg dugosvirajućeg debija otkrili su dva spota „Krećem se“ i „Kako ovde“ – treći se očekuje za koji dan. Grupu čine Nikola Čučković, Damjan Nedelkov, Danilo Ilić i Nikola Bugarčić, a ta ekipa na svakoj pesmi otkriva nove inspiracije i osećanja i svira koncerte koji se pamte i prepričavaju.


Devet serigrafija Toma Filipsa otkrivaju originalni jezik koji sjedinjuje neposrednost pop umetnosti i profinjenu potragu za izražajnim sredstvima. U delima oslikanim jajčanom temperom Monike Bajzner, prve žene umetnice koja je u celosti ilustrovala Božanstvenu komediju, svaki detalj je brižljivo stavljen pod lupu, što omogućava aktivno promišljanje jedne figurativne tradicije koja u svojoj krajnosti obuhvata i Đovanija di Paola. Mimo Paladino koristi crtež, iznova osmišljen u eksperimentalnom ključu, kako bi pronikao u arhaične korene Danteovog speva, iščitavajući Danteove stihove iz ugla vlastite umetničke poetike.\nPaolo Barbijeri usaglašava tradiciju sa inovacijom, originalne skice u crnom se preobražavaju u konačne raznobojne štampe na kojima su prikazani fantastični prizori sa do sada neviđenim interpretativnim scenarijom. Emilijano Ponci se pak u potpunosti prepušta digitalnom mediju, stvarajući ambijente nadrealne prirode sa uznemiravajućim prizvucima, koji iznova aktualizuju Dantea u jednoj otuđenoj današnjici.\nSamo ujedinjeni odgovor na krize mogu dovesti do njihovog rešenja, zaključak je ambasadorskog panela na temu „EU, SAD i pandemija – naučene lekcije“, koji...\nIstraživanje Komore italijansko-srpskih privrednika i Ambasade Italije: nastavlja se rast italijanskih kompanija u Srbiji\nBiznis vesti 3 novembar 2020\nStudija u izdanju Komore italijansko-srpskih privrednika i Ambasade Italije, pod nazivom „Italijanska preduzeća u Srbiji. Priča o uspehu” kroz precizne statističke podatke predstavlja široku...\nCOVID-19 3 avgust 2020\nAmbasada Italije u Beogradu saopštava da je u Srbiju stigao šestočlani medicinski tim: dva anesteziologa, jedan lekar hitne pomoći, jedan specijalista za infektivne bolesti,...


SDP Žepče dostavio CIK-u imena osoba, koja žive van BiH, a u čije ime su druga lica glasala\nOO SDP BiH Žepče je neposredno pred izbore izašao sa saopštenjem u kojem smo pozvali CIK BiH i OIK Žepče da ispitaju nezakonito imenovanja člana OIK-a, zatim da se posebna pažnja posveti izbornom procesu u općini Žepče.\nNekoliko dana nakon izbora, analizirajući spisak osoba, koje su glasale na biračkim mjestima, OO SD BiH Žepče je CIK BiH dostavio spisak osoba, u čije ime su druga lica na dan izbora glasala i na taj način počinila teška krivična djela.\nOO SDP BiH Žepče smatra da je ovakvih pojava bilo na mnogo više biračkih mjesta i poziva CIK BiH da u skladu sa zakonom o zaštiti podataka obznani imena prezimena osoba, koje su u općini Žepče iskoristili svoje pravo glasa, kako bi se što jednostavnije došlo do evidencije broja osoba u čije ime su glasala druga lica.\nTakođer na biračkim mjestima u općini Žepče je došlo i do otvorenog nuđenja novca posmatračima SDP-a, zatim do sinhronizovanog kršenja izbornog zakona pojedinih zamjenika članova biračkih odbora i članova Općinske izborne komisije, kao i do montiranog – dubletnog pomaganja prilikom glasanja, a o čemu je OO SDP BiH Žepče obavjestio.\n> Žepačka SDA i zvanično podržala finansiranje RTV Herceg – Bosne !\n> Provokacijom paljenja zastave BiH u Žepču se vraćamo 20 godina unazad\n> Poruka žepačkoj SDA: Ako iznosimo neistine - tužite nas, a mi smo vas već tužili\n> SDA i HDZ u Žepču prekršili Zakon o komunalnim djelatnostima ZDK, a time i Ustav BiH\n> Razbijanje stereotipa kod djece i učenika da je državni praznik samo neradni dan


Seminar Centra lokalne demokratije u Subotici | GradSubotica\nSeminar Centra lokalne demokratije u Subotici\nGrađani i civilni sektor umesto da na samom početku spremno učestvuju u pregovaračkim procesima Srbije i Evropske unije, bivaju puko obavešteni o ishodu progovora na njihovom kraju. Kako to promeniti, posebno u situaciji kada su i lokalne samouprave u ovom procesu više servis države nego građana, bila je jedna od tema seminara Centra lokalne demokratije u Subotici.\nU mnoge pregovaračke procese Srbije i Evropske unije javnost nije uključena već informacije dobija na samom kraju pregovora. A uključivanje javnosti indikator je stanja u javnoj upravi čija je reforma, opet, označena za jedan od tri stuba reformskih procesa na evropskom putu.\n„Apsolutno proaktivno informisanje javnosti i uključivanje na početku procea izostaje u Srbiji, već imamo to neko reaktivno i na kraju procesa, kada se prosto samo negde saopštava nama neka informacija“, smatra istraživač Centra za evropske politike Vladimir Mihailović.\nModernizacija državne uprave koja treba da bude servis građana treba da uključi i lokalne samouprave, ocenjuju u nevladinom sektoru, čiji predstavnici takođe smatraju da lokalne samouprave postaju servis državne uprave.\n„Kao posledicu toga vidimo da se smanjuju kapaciteti, urušavaju se zapravo kapaciteti lokalnih samouprava u tom smislu da angažuju građane za usvajanje i implementaciju lokalnih javnih politika. To je sa jedne strane, a sa druge strane zapravo, na neki način, i profesionalni kapaciteti, ljudski resursi u lokalnim samoupravama sve više se isključivo oslanjaju i funkcionišu kao servis državne uprave“, ističe Stanka Parać Damjanović iz Centra lokalne demokratije Subotica.\nJedan od zaključaka učesnika konferencije jeste da se mora menjati kultura – da civilno društvo, pa i građani, pokažu interesovanje i spremnost za učešće u ovim procesima, dok je zadatak države da im to i obezbedi.


Avio prevoznik - Blic Online\nAvio-prevoznik Delta Air Lines imao je prošle godine vrlo dobru godinu. I umesto da samo verbalno zahvali svojim zaposlenima za snažne poslovne rezultate, firma je objavila da će im platiti 1,6 milijardi dolara kroz profit-sharing bonuse. To znači da će svaki zaposleni primiti ček sledećeg meseca za 16,6 odsto njihove godišnje zarade, što iznosi dve dodatne plate.\nDevet članica EU poziva na uvođenje poreza avioprevoznicima\nDevet članica EU pozvalo je novu Evropsku komisiju da na nivou cele Unije uvede porez avio kompanijama kako bi više plaćale za zagađenje okoline i kako bi sve članice bile u istom položaju.\nNOVA LINIJA IZ BANJALUKE Od jula letovi za Teheran\nIranska avio-kompanija “Mahaner” od 21. jula startuje sa direktnim letovima Banjaluka – Teheran.\nOvo mesto je sada UKLETO: Amazonsko pleme dobilo milionsku naknadu zbog pada aviona u njihov rezervat\nJedna od najvećih brazilskih aviokompanija Gol pristala je da brazilskom plemenu Kajapo plati 1,3 miliona dolara zbog štete izazvane padom aviona u njihov rezervat 2006. godine.\nEtihad ervejz najavio otpuštanja\nKompanija Etihad ervejz iz Abu Dabija je večeras saopštila da će zbog sve konkurentnijeg tržišta smanjiti broj radnih mesta, ne navodeći međutim konkretan broj.\nPrva islamska aviokompanija ugašena zbog kršanja vazduhoplovnih propisa\nPrva malezijska aviokompanija koja je poslovala u skladu sa propisima islama "Rajani er" je ugašena, saopštile su danas malezijske vlasti, koje su pre nekoliko meseci oduzele tom avioprevozniku dozvolu za letenje zbog kršenja vazduhoplovnih propisa.\nŠpanski avio-prevoznik Iberia ide u drugi krug otpuštanja\nŠpanski avio-prevoznik Iberia priprema novo ukidanje radnih mesta po završetku aktuelnog programa iskazivanja tehnološkog viška, kako bi smanjio troškove, izjavio je danas predsednik kompanije Luis Galjego.\nAmerički avio prevoznik zabranjuje prenos “životinjskih trofeja”\nAmerički avio prevoznik Delta erlajns proglasio je danas veliku promenu u svojoj poslovnoj politici: više neće prihvatati lovne trofeje koji sadržavaju ostatke životinja kao što su lavovi, leopardi, slonovi, nosorozi i bizoni.\nSpajaju se tri najveća kineska kargo avio-prevoznika\nTri najveće kineske avio-kompanije za prevoz tereta će se spojiti u jednu, čime će biti oformljen najveći azijski kargo avio-prevoznik, saopštila je danas kineska Služba za civilni avio-saobraćaj (CAAC).\nNastavljen štrajk pilota Lufthanze\nSindikat pilota nemačkog avioprevoznika Lufthanze danas je nastavio štrajk.\nSiniša Mali: "Er Srbija" je dominantan avio-prevoznik u regionu\nGradonačelnik Beograda Siniša Mali izjavio je da je "Er Srbija" postala dominantan avio prevoznik u regionu, a već sledeće godine se može očekivati uvođenje letova preko Atlantika.\nItalijanska pošta ulaže 75 miliona evra za spas aviokompanije Alitalija\nItalijanska državna pošta učestvovaće u dokapitalizaciji zadužene aviokompanije Alitalija, javili su danas mediji u Rimu.\nNajveći albanski avio-prevoznik "Bel er" obustavio rad\nGlavna avio-kompanija Albanije, "Bel er" (Belle Air) obustavila je sve operacije, a albanski mediji prenose da je prijavila bankrot, zbog čega je danas otkazano 15 letova, a stotine putnika su ostale na Medjunarodnom aerodromu u Tirani.\nVlada SAD protiv stvaranja najvećeg avioprevoznika na svetu\nMinistarstvo pravde Sjedinjenih Američkih Država i više državnih tužilaca usprotivili su se danas predloženom spajanju, vrednom 11 milijardi dolara, aviokompanija Ju-Es ervejz grupe i AMR korporacije koja je vlasnik Ameriken erlajnsa.\nPiloti Rajanera zabirnuti za svoju bezbednost\nPiloti irske aviokompanije "Rajaner" su po internom istraživanju zabrinuti zbog nedostatka transparentnosti u pogledu bezbednosti leta, otkrio je danas britanski televizijski "Kanal 4" što je odmah osporilo rukovodstvo te kompanije čiji se uspeh zsniva na jeftinim kartama.\nZa odlazak iz Jata 300 evra po godini\nDomaći avio-prevoznik „Jat ervejz“ danas je ponudio socijalni program za dobrovoljan odlazak zaposlenih iz te kompanije, saznaje „Blic”. Ovoga puta su uslovi nešto povoljniji nego u prvom krugu jer će otpremnine od 300 evra po godini staža sada važiti za sve.\nMinistarstvo saobraćaja: Jat neće postati lou-kost kompanija, jer želi da dominira na tržištu\nVladina radna grupa za pripremu predloga mera za stabilizaciju i oporavak nacionalne aviokompanije danas će održati sastanak na kome će nastaviti da traži najbolje rešenje za sudbinu Jata, rečeno je danas Tanjugu u Ministarstvu saobraćaja. U Ministastvu demantuju da se razmišlja o tome da Jat postane nisko-tarifna aviokompanija.\nMišković i Kostić preuzimaju rešavanje ugovora sa Erbasom\nVlada Srbije privodi kraju razgovore o prodaji “Jata” srpskim biznismenima. Izvor “Blica” tvrdi da bi dogovor sa Miroslavom Miškovićem, vlasnikom “Delte”, Miodragom Kostićem, vlasnikom MK grupe, i Miroslavom Bogićevićem, vlasnikom “Farmakoma”, trebalo da bude postignut u narednih mesec i po dana.\nŠpanska vlada pokrenula postupak protiv Spanera\nŠpanska vlada pokrenula je pravni postupak protiv avio-prevoznika Spenera (Spanair) jer je, kako se navodi, iznenadnim prekidom rada prekršio propise o aviosabraćaju, rekla je španska ministarka za razvoj Ana Pastor.\n„Jat“ će tražiti novu flotu od strateškog partnera\nBEOGRAD - Vlada Srbije je raspisala tender za izbor kompanije s kojom bi formirala novog nacionalnog avio-prevoznika. Kako sazanje „Blic”, od budućeg strateškog partnera „Jat ervejza” očekuje se da modernizuje flotu i investira u novu firmu. Kandidati će se javljati od 1. avgusta, a posle 30. septembra država će odlučivati ko je dao najbolju ponudu.\nSAD uvele sankcije iranskom avioprevozniku\nVAŠINGTON - SAD su uvele sankcije iranskom nacionalnom avioprevozniku i glavnoj iranskoj lučkoj kompaniji zbog, kako se navodi, prenosa oružja i ilegalnih pošiljki.\nSlovenija spasava Adriju ervejz sa 50 miliona evra?\nLJUBLJANA- Tri parlamentarna odbora u Sloveniji dala su "zeleno svetlo" državi da učestvuje u spasavanju nacionalnog avioprevoznika "Adrija ervejz", kome je potrebna injekcija od 50 miliona evra da bi "nastavio da leti".


Kompanija Fejsbuk je prošle godine u junu predstavila svoju kriptovalutu pod nazivom Libra, da bi ona potom bivala odložena unedogled. Posle svih prepreka, konačno bi mogla da ugleda svetlost dana, i to početkom naredne godine.\nKako tvrdi Financial Times, troje neimenovanih ljudi je uključeno u ovaj projekat, što sugeriše da će Libra biti limitirana verzija onoga što je Fejsbuk originalno zamislio. Ona je prvobitno trebalo da predstavi nekoliko digitalnih novčića, dok bi neke od njih predstavljale fizičke valute, kao na primer američki dolar, dok bi druga bila sačinjena od svih novčića.\nMnoge centralne banke i regulatori su bili zabrinuti zbog ove valute, te je zbog tog razloga i promenjena odluka da to bude samo digitalni novčić koji je u vezi sa američkim dolarom, prenosi portal SEEbiz.\nPretpostavlja se da će Fejsbuk uskoro predstaviti i Libra "novčanik" koji se originalno zvao Kalibra, da bi u maju ove godine promenio ime u Novi. Uz pomoć istih, moći ćete preko aplikacije da šaljete i primate Libra tokene, i to preko mesindžer i VacAp aplikacija.


Arhiva Vijesti - Stranica 4 od 777 - Privredna štampa\nNa osnovu člana 11. i člana 51. stav (3) tač. a), i), j) i l) Zakona o fiskalnim sistemima ("Službene novine Federacije BiH", broj 81/09), federalni ministar finansija - federalni ministar finansija donosi PRAVILNIK O FISKALNIM DOKUMENTIMA I. OSNOVNE ODREDBE…\nSlužbene novine Federacije BiH, broj 60/20 Na osnovu čl. 5. stav (1) tačka h) i 19. stav (1) tačka c) Zakona o Agenciji za bankarstvo Federacije Bosne i Hercegovine ("Službene novine Federacije BiH", broj 75/17) i člana 12. stav (1)…\nNa osnovu člana 7. i člana 19. stav (2) Zakona o pripadnosti javnih prihoda u Federaciji Bosne i Hercegovine ("Službene novine Federacije BiH", br. 22/06, 43/08, 22/09, 35/14 i 94/15), federalni ministar finansija - federalni ministar financija donosi PRAVILNIK O…\nKraj 2019. godine svijetu je donio jednu od najvećih pošasti današnjeg društva u vidu Corona virusa. U samim svojim počecima, nova bolest počinje da privlači pažnju medija i javnosti širom svijeta koja je poslije pokazat će se bila opravdana. Uzimajući…\nFEDERALNO MINISTARSTVO FINANSIJA/FINANCIJA Objašnjenje o izradi i predaji finansijskih izvještaja po polugodišnjem obračunu za period I – VI 2020. godine Pravna lica su dužna sastaviti i prezentirati polugodišnje finansijske izvještaje za period I-VI 2020. godine, propisane u čl. 37. i…\nPOREZI Porezni tretman donacija, sponzorstva i reprezentacije Porezni tretman davanja donacija zavisi od toga u kojem obliku (u novcu, stvarima i/ili uslugama) i kome se daje donacija, da li fizičkim ili pravnim licima. Stoga su donacije u članku analizirane sa…


stari grad – Zapadna Srbija\nPrvo nije mogla da veruje, a onda se uverila da joj je lisica na terasi. Tako kaže Užičanka koja živi u prvoj zoni grada, u Majdanskoj ulici. – Kada sam … Pročitaj više\nTags Lisica, stari grad, Užice Leave a comment\nSportsko penjački klub “Stari grad” u Užicu uradio je mnogo za ovaj sport kako u prirodnoj sredini, tako i unutar hale. Aleksandar Đorđević, predsednik kluba, koji se vratio pre desetak … Pročitaj više\nTags Aleksandar Đorđević, Mateja Knežević, Penjački klub, stari grad, stene za penjanje Leave a comment\nČlanovi užičkog Gradskog veća utvrdili su predlog odluke kojom se osniva društvo sa ograničenom odgovornošću „Stari grad Užice“. Ovo buduće društvo obavljalo bi poslove od značaja za razvoj turizma i … Pročitaj više\nTags Gradsko veće, stari grad, Užice Leave a comment


Bunt zbog uticaja crkve na društvo\nSerbia - Website screen shot, Veliki prasak, 29Apr2011\nOn-line časopis “Veliki prasak” bavi se naučnim pogledom na svet, sekularizmom i popularnom naukom. Pored mnoštva šarolikih tema koje mogu da budu zanimljive najširem čitalaštvu, interesantno je i to što ga je osnovalo udruženje Ateisti Srbije.\n“Prosto želimo da pružimo neku protivtežu agresivnom nastupu verskih zajednica. Udruženje smo osnovali zato što smo počeli da osećamo taj pritisak sa svih strana od religijskih zajednica, prvenstveno od Srpske pravoslavne crkve. Osetili smo da sekularno uređenje države postaje ugroženo, i čak se oseća i neka atmosfera kao da je nešto negativno biti ateista”, kaže za naš program Marin Gligo, glavni urednik “Velikog praska”.\n"Prosto želimo da pružimo neku protivtežu agresivnom nastupu verskih zajednica", objašnjava Marin Gligo.\nUdruženje Ateisti Srbije, koje je osnovano nedavno, pokrenulo je kampanju pred naredni popis u oktobru ove godine, kako bi ohrabrilo one koji nisu religiozni da se tako i izjasne.\nSociolog Mirko Đorđević kaže da je organizovanje ateista u Srbiji delom uzrokovano i velikim uticajem crkve na čitavo društvo, i da je svakako legitimno kao i svuda u svetu.\n“Zato što čovek ima pravo da se izjašnjava onako kako razume svet i sebe. Ali u novije vreme kod nas postoji nametanje da se ljudi verski izjasne, pa svaka crkva vuče na svoju stranu. Onda je ovo i reakcija ateista na takva dešavanja”, ocenjuje Đorđević.\nCrkva i politička elita\nPrema popisu iz 2002. godine, vernika u Srbiji ima 95 odsto, od čega je 85 odsto pravoslavnih, dok ateista ima 0,5 odsto.\nMeđu malobrojnima koji se po zvaničnoj statistici ne izjašnjavaju kao vernici je i Ljubiša Rajić, profesor na Beogradskom univerzitetu.\nTradicija da u društvu ravnopravno mogu da postoje i ateisti, kaže Rajić, mora se obnoviti, ali to je teško u sadašnjim uslovima klerikalizovane države.\n“Crkva je ušla u državne institucije, sa sveštenicima pri ministarstvima, ušla je u policiju, vojsku, u školu, ušla je svugde… Ali to nema veze sa verom, već sa crkvom kao institucijom koja ima svoje političke, ideološke i finansijske interese. Ali ima i veze sa interesima političke elite koja preko crkve pokušava da ostvari svoje interese. i zbog toga se osećam pritisnut da budem nešto što nisam”, kaže Rajić.\nPrema podacima Ateista Srbije, samo u proteklih par godina iz državnog budžeta je za Srpsku pravoslavnu crkvu izdvojeno devet miliona evra. Kampanja ovog\nCrkva tražila odlaganje derbija zbog Uskrsa\nudruženja uoči predstojećeg popisa ima slogan „Ako nisi religiozan, zaboga, reci tako!”.\n“Očekujemo da pomerimo neke granice, da postane legitimno u ovoj državi biti ateista. Želimo da se ljudi ohrabre u svojim ubeđenjima i da to pokažu u okruženju. Jer nam je prosto nametnuto da nije normalno ne verovati ni u jednog boga”, pojašnjava Marin Gligo.\nDok se to ne dogodi, kaže profesor Ljubiša Rajić, ateisti u Srbiji neće se osećati prijatno.\n“Prosto se osećam kao da sam na neki način izopštenik iz društva zato što neću da zaigram u tom kolu da neko ko je po poreklu Srbin mora da bude pravoslavan. Svako ima pravo da bude šta god hoće i bilo kojoj veri da pripada time ne postaje ni manji, ni veći, ni bolji”, zaključuje Rajić.


Vučić oteo državu, sad piše i zakone, on nema ustavne ingerencije da predlaže izmene zakona – The Balkantimes Press\n08/12/2021 Balkantimes.Press\t183 ViewsAleksandar Vucic, Božo Prelević, Miodrag Jovanović, oteo državu, Protesti u Beogradu, protesti u NIšu, Protesti u Srbiji, Radoje Domanović, Rio Tinto, sad piše zakone, Siniša Mali, Srbija, Uzurpiranje prava, Zorana Mihajlović\nU razgovoru sa meštanima sela iz doline Jadra, predsednik Srbije Aleksandar Vučić prošle subote priznao je ono na šta stručna javnost i građani upozoravaju i zbog čega, na kraju krajeva, i protestuju – da je predlog Zakona o eksproprijaciji loš\nPredsednik Srbije Aleksandar Vučić, Foto: luftika.rs\nSporne su, prema Vučićevom mišljenju, četiri stavke. Sagovornici novina Nova smatraju da ih ima i više, a glavno pitanje za predsednika je, kako kažu, zašto je ovakav predlog zakona uopšte i ušao u proceduru. Kad se zna da je loš, te da između njegovog teksta i otimačine imovine stoji znak jednakosti.\nPredsednik Srbije u subotu je odlučio da konačno odgovori na zahteve meštana sela iz doline Jadra i razgovara sa njima, pre svega o iskopavanju litijuma koje planira kompanija Rio Tinto i potencijalnoj ekološkoj katastrofi koje to može izazvati. Zatim i o “otimanju” njihove imovine, koju predlog novog Zakona o eksproprijaciji praktično legalizuje.\nAleksandar Vučić pojavio se u Gornjim Nedeljicama i razgovarao sa meštanima. Tom prilikom je i sam rekao da je predlog novog Zakona o eksproprijaciji loš.\nŠta se predsedniku nije dopalo\nVučić je rekao da je Zakon u skladu sa Ustavom, ali da postoje stavke kojima nije zadovoljan, pa će zbog toga napraviti novi predlog i pred građane izaći sa rešenjem.\nČetiri stavke na koje se predsednik poziva jesu sve one na koje stručnjaci i građani upozoravaju i zbog čega protestuju dva vikenda zaredom.\n“Meni se u tom zakonu nije dopao ni rok od samo pet dana ako nekog ostavite bez lične imovine, ali je za eksproprijaciju, ako hitnost nalaže, potrebna mera – rekao je Vučić, a zatim istakao da je sporna i visina naknade za eksproprijaciju.\nKo sve sme da ekspropira je takođe nešto što muči Vučića, pa je obećao građanima bolje rešenje, ali i da će ponovo doći kako bi odlučili zajedno.\n“Odluku o tome da li hoćete rudnik ili ne donećete vi i niko iz Beograda neće donositi nikakavu odluku protiv vaših interesa”, poručio je Vučić.\nČetvrta sporna stavka po Vučiću je i mogućnost da se uđe u posed i pre eskproprijacije.\n“Mi ćemo dodatno da promenimo zakon i tek kada ga promenimo onda ćemo da tražimo studiju uticaja na životnu sredinu, a onda ćemo sa vama da razgovaramo. Do tada niko vam neće eksproprisati nijedan objekat”, zaključio je Vučić.\nMinistri na gotovs\nMinistri su brzo shvatili poruku, te se prvo oglasio ministar finansija Siniša Mali i poručio da će predlog promena u Zakonu o eksproprijaciji, koje je najavio Vučić, biti spreman već u nedelju, a da će se u Vladi naći do četvrtka, 9. decembra. Glavna izmena – kratki rokovi.\nOdmah je reagovala i ministarka rudarsta i energetike Zorana Mihajlović.\n“Izmena Zakona o eksproprijaciji ići će u pravcu produženja rokova, za koje građani misle da su prekratki, kao i određivanja cene, na šta su se žalili”, izjavila je Mihajlović.\nZaključak je da je zakon sporan, ali i uloga predsednika Srbije u celoj priči.\nNovi šamar Vučiću iz EU: Vlast u Srbiji saučesnik ropstva u Linglongu\nAdvokat i član Skupštine slobodne Srbije Božo Prelević kaže da je Vučić ovim samo pokazao da i sam zna da je Zakon o eksproprijaciji loš.\n“Da se ovde radi o ozbiljnoj patologiji govori činjenica da je apsolutna većina u Vladi i parlamentu donela zakon koji se Vučiću ne sviđa i to po njegovom nalogu. Vučiću se, dakle, ne sviđaju njegove ideje. Što bi Radoje Domanović rekao “neće Rajko, kako Rajko hoće”. I za mene je sve to što je Vučić naveo sporno, a to znači da predsednik tačno zna šta je u tom zakonu sporno, a kad to zna, pitanje je zašto ga je predložio. Zakon je sporan i u nekim drugim stvarima, ali ovo su ključne stavke. I onda se postavlja pitanje zašto se uopšte donosi novi Zakon o eksproprijaciji. Šta fali starom?”, pita Prelević.\n“Fali mu to da što ne omogućava Vučiću i SNS da budu uzurpatori, jer se po starom zakonu pita sud, jer se pita veštak. Vučić menja zakon da bi uzurpirao pravo. Ovo pokazuje da ne samo da ne postoji parlament, već ne postoje ni stručne službe koje donose Zakone. One su okupirane ljudima sa sumnjivim fakultetima, pa je svaki njihov predlog zakona besmislen”, kaže Prelević.\nBesmisleno je, ali i protivustavno, kažu sagovornici lista Nova i to što predsednik određuje šta je sporno u zakonu, daje naloge Vladi i predlaže rešenja.\nHoćemo li glasati da Vučić bude doživotni predsednik\nPrelević upozorava na nešto što je po njegovom mišljenju još opasnije, a to je da Vučić ovakvim Zakonom o eksproprijaciji “u pokeraškom maniru provlači Zakon o referendumu koji mu je suštinski najpotrebniji”.\n“I zbog Kosova i zbog ovog i drugih sličnih rudnika koji bi se u Srbiji u budućnosti otvarali, ali i čitavog niza zloupotreba koje bi omogućio. Tako bi SNS, na primer, mogao da ide na referendum sa pitanjem da li ste za ukidanje izbora ili za to da Vučić bude doživotni predsednik, pa ćemo svi doći u ogromnu opasnost da nam manjina koju čini SNS nametne šta god im padne na pamet”.\nPredsedniče niste ovlašćeni\nGovoreći o tome da li predsednik Republike uopšte ima prava da utiče na pisanje i izmene zakona, kao što je najavio, redovni profesor Pravnog fakulteta u Beogradu Miodrag Jovanović kaže:\n“Ima onoliko prava da to radi, koliko imam i ja. Predsednik države nema ustavne ingerencije da predlaže izmene zakona. To rade poslanici i Vlada Srbije. To je kršenje ustavnih ovlašćenja predsednika, a on je sada samo naglas rekao ono što je jasno, a to je da se većina zakona i menja na njegov “savet”. Ta situacija jeste paradigmična, jer pokazuje ko zapravo ima zakonodavnu i izvršnu vlast u Srbiji, a vrlo često pokazuje volju da vrši i sudsku”, navodi Jovanović.\nMiodrag Jovanović Foto: N1\nDa Vučić nema prava da najavljuje izmena spornih odredbi novog zakona i daje obećanja građanima ovim povodom smatra i profesor ustavnog prava Slobodan Orlović.\n“Predsednik Republike nema po Ustavu čak ni pravo zakonodavne inicijative – nije ovlašćen da predlaže zakon ili izmenu zakona (poput Vlade, narodnog poslanika i drugih subjekata). To znači ne samo da predsednik Republike ne može da predloži zakon, nego i da ne piše zakon, ne pregovara o nacrtu zakona, ne učestvuje u javnoj raspravi o zakonu, niti preduzima bilo kakvu pravnu radnju pre nego što zakon usvoji Narodna skupština. Možda je ovde na delu rimska sentenca koju je čuveni Bogišić uneo u Imovinski zakonik Crne Gore: “U većem je i manje: kome je dopušteno veće, ne može mu se kratiti manje”, odnosno ko u pravu može više može i manje. Pa pošto je predsednik po Ustavu Republike ovlašćen da predloži donošenje ili izmenu Ustava (veće), onda se valjda podrazumeva da to može i u pogledu zakona (manje). Međutim, to po pravilima ustavnog prava nije dozvoljeno”.\nŠta Vučić po Ustavu sme\nProfesor Orlović navodi i šta su, zapravo, ustavna ovlašćenja predsednika po pitanju donošenja zakona.\n“Uloga predsednika Republike je na kraju zakonodavnog postupka – što je uobičajeno parlamentarno rešenje – da može da vrati zakon parlamentu na ponovno glasanje (suspenzivni veto). Ako Skupština ponovo usvoji zakon, predsednik Republike mora da ga proglasi i on stupa na snagu. Inače, suspenzivni veto se u životu demokratskih država i ne koristi kada su šef države i parlamentarna većina iz iste političke grupacije”.\n← Vuksanović Stanković: Hvala Cetinjanima, nikad protiv Crne Gore\nNATO saglasan: Razmatra se i konkretnija obrambena pomoć Kijevu →


Trump: Harvey je duboko utjecao na SAD\nPredsednik Sjedinjenih Država Donald Trump rekao je da je oluja Harvey "imala dubok utjecaj na cijelu zemlju" i pohvalio je "herojske napore" nakon udara razorne oluje.\nTrump je to izjavio u redovnom subotnjem radio obraćanju prije novog puta u Houston i na jezero Charles u Louisiani, u kojoj se očekuje da će razgovarati s građanima i dragovoljcima.\n"Sa vama smo svakim korakom. Pomoći ćemo vam da se oporavite. Pomoći ćemo vam da ponovno izgradite srušeno. Podržavat ćemo vas danas, sutra i dan poslije", naveo je Trump.\nAmerički predsjednik je ranije ovog tjedna već bio u Texasu i naveo je da je vidio "duh ljubavi, odlučnosti i rješenosti, duh koji se ne predaje čak i kada je ozlijeđen, koji nikada ne gubi nadu".\nOn je naveo da žrtve očekuje "dug i težak put", ali da su Amerikanci "jači od prepreka na tom putu".\nTrump je od Kongresa zatražio 7,9 milijardi dolara za pomoć u obnovi. Novac će prvo biti iskorišten za pomoć u smještaju, čišćenju i popravci kuća.\nPomoć američkih marinaca Texasu


Politika, Prenosimo, Slobode, Srbija\n13/01/2021 13/01/2021 | by Prenosimo\nSud doneo prvostepenu presudu kojom se predsednik Srbijeobavezuje da plati 200.000 dinara Obradoviću zbog povrede ugleda i časti\nPrva sudska presuda protiv Aleksandra Vučića: Da plati 200.000 dinara jer je Obradovića nazvao “lopovom” i “fašistom”\nU obrazloženju sudske presude protiv Vučića stoji „da je Vučić izjavama doveo do omalovažavanja Obradovića i povrede njegovog dostojanstva, ugleda i časti budući da ih je dao u svojstvu predsednika države i na televizijskom kanalu sa nacionalnom frekvencijom, što je tim ocenamaa dalo dodatnu težinu“.\nObradović: “Ovo veliki dan i istorijski trenutak kada je nezavisno sudstvo u Srbiji donelo prvu sudsku presudu protiv Aleksandra Vučića kao ne samo pojedinca već i simbola aktuelne vlasti”.\nPokret Dveri saopštio je da je Prvi osnovni sud u Beogradu prvostepenom presudom predsednika Srbije i Srpske napredne stranke (SNS) Aleksandra Vučića obavezao da 200.000 dinara plati predsedniku Pokreta Dveri Bošku Obradoviću zbog povrede ugleda i časti jer ga je nazvao “lopovom” i “fašistom”.\nKako je saopšteno iz Dveri, Obradović je tužio Vučića zato što ga je nazvao “lopovom” i “fašistom” tokom gostovanja na televiziji Pink od 13. i 16. februara 2019. godine.\nSudija je u obrazloženju presude, kako prenose Dveri, naveo da je Vučić izjavama doveo do omalovažavanja Obradovića i povrede njegovog dostojanstva, ugleda i časti budući da ih je dao u svojstvu predsednika države i na televizijskom kanalu sa nacionalnom frekvencijom, što je tim ocenama dalo dodatnu težinu.\n“Na sudu se pojavio samo Boško Obradović. Karakteristično je da Vučićev advokat nije tražio njegovo izjašnjavanje na sudu niti ga pozvao u svojstvu svedoka da dokaže svoje tvrdnje, kao i da je na taj način Vučić izbegao suđenje i suočavanje sa Obradovićem, ali nije mogao izbeći presudu”, navodi se u saopštenju Dveri.\nFaksimil prve strane sudske presude\nObradović je rekao da je “ovo veliki dan i istorijski trenutak kada je nezavisno sudstvo u Srbiji donelo prvu sudsku presudu protiv Aleksandra Vučića kao ne samo pojedinca već i simbola aktuelne vlasti”.\nOn je rekao i da to što u Srbiji vlada “fasadna demokratija”, što nema slobode medija i poštenih izbora, što su institucije zarobljene, ne znači da predsednik SNS može da radi šta hoće i da se svakodnevno preko režimskih medija obračuva sa političkim neistomišljenicima, ili izdaje takve naloge svojim horovima.\nDa li će Vučić nastaviti sa uvredama političkih protivnika i posle presude suda\n“Pozivam Aleksandra Vučića da se izvini zbog ovih reči, a sve režimske medije da prenesu vest o ovoj presudi. Koristim se prilikom da se zahvalim uglednom beogradskom advokatu Vladimiru Todoriću na ovoj pravnoj pobedi i istorijskoj presudi, kao i svim ljudima koji nisu verovali u Vučićeve laži i koji su mi pružali podršku sve ove godine”, rekao je predsedik Dveri.\nIzjava Boška Obradovića (traje 5 minuta)\nObradović je ocenio da je ovo je veliki dan nade i za sve druge koji su maltretirani, oklevetani kroz negativne kampanje vlasti – da će i oni dočekati pravdu i dokaz da je pravda spora, ali dostižna.\nPredsednik bi trebalo da zna: politički suparnici nisu “lopovi i fašisti”, nego politički neistomišljenici\n“Kao što je u prvom stepenu završen ovaj prekršajni sudski postupak, tako će uskoro biti pokrenuta i krivična odgovornost svih onih iz aktuelne vlasti koji su ogrezli u kriminal i korupciju, a danas izgledaju tako nedodirljivi.\nPravda je danas važnija Srbiji od hleba, a nepravda i odsustvo poštenog sistema je jedan od najvećih razloga zašto mladi i visokoobrazovani odlaze iz ove zemlje. Neka današnji dan označi veliki početak promene sistema u Srbiji”, rekao je Obradović.\n<< Prethodni: Ostavka i odlazak iz SANU\nSledeći: >> Neodložno je da predsednik SANU podnese ostavku


„Tesla motors“ podbacio sa proizvodnjom „modela 3“\nRTS\t04.01.2018 15:41\nProizvođač električnih automobila „Tesla motors“ nije ispunio proizvodne ciljeve za svoj novi sedan „model 3“.\nKompanija sa sedištem u Palo Altu, u Kaliforniji, napravila je 2.425 „modela 3S“ u četvrtom kvartalu. To je tek delić od 20.000 jedinica mesečno, koliko je obećao izvršni direktor Ilon Mask prošlog leta kada je automobil prvi put ušao u proizvodnju, prenosi agencija AP.\npak, „Tesla“ je premašio ukupne ciljeve prodaje, isporučivši 101.312 „modela S“ i terenaca „model iks“ u 2017. godini, što je za 33 odsto više nego godinu ranije.\nSve oči su, međutim, uprte na „model 3“, prvi „Teslin“ automobil većeg obima proizvodnje uz niže troškove, koji je od ključnog značaja da kompanija ostvari svoj cilj - da postane profitabilan, vodeći proizvođač automobila.\n„Tesla“ je u jednom trenutku imao više od 500.000 potencijalnih kupaca na listi čekanja za „model 3“.\nU jučerašnjem saopštenju, kompanija se zahvalila kupcima koji su i dalje ostali uz njih, „strpljivo čekajući svoje automobile“.\nIz „Tesle" kažu da su ostvarili znatan napredak u otklanjanju nekih „uskih grla“ u proizvodnji krajem četvrtog kvartala. Sada očekuju da će na kraju prvog tromesečja 2018. proizvoditi 10.000 „modela 3S“ mesečno, a do kraja drugog kvartala i 20.000 mesečno.\nAkcije „Tesle“ su noćas pale za dva odsto na 310,5 dolara u produženom trgovanju.


Sa Vučićevog Tviter profila\nVučićevo pitanje ambasadoru Velike Britanije u Prištini je glasilo: “Na čijim izborima su pobedili Кurti i njegova partija i koje države je zastava pred kojom ste se, Vaša Ekselencijo, ponosno slikali sa Кurtijem? Pitaću Vas ovo sve dok ne dobijem odgovor”.\nNa ovo pitanje je stigao i odgovor iz Britanske ambasade.\n“Nedavna fotografija ambasadora na sastanku sa jednim od kosovskih političkih lidera je privukla regionalnu pažnju. Zadatak ambasade je da se angažuje sa vodećim političkim akterima. Nismo mi birali kako je naš sagovornik, delujući u partijskom svojstvu, uredio svoje prostorije”, stoji u odgovoru.\n31.05.2020 Novi protesti meštana Štrpca zbog izgradnje MHC (276)\n31.05.2020 Od ponedeljka se otvaraju svi prelazi i ukidaju epidemiološke mere (265)\n31.05.2020 Vozila sa srpskom robom ne mogu na Kosovo bez posebne dozvole (242)\n30.05.2020 Još šest pacijenata obolelo od Kovida 19 (165)\n31.05.2020 Sa Merdara vraćen kamion iz centralne Srbije (115)


Ivana Španović: Preskočiću sedam metara ove sezone (VIDEO) - Ostali sportovi, Top News, Vesti\nIvana Španović: Preskočiću sedam metara ove sezone (VIDEO)\nAleksandar Milosavljević 25.03.2014., 16:39\nSrpska rekorderka u skoku u dalj Ivana Španović izjavila je danas da veruje da će tokom ove godine preskočiti sedam metara, ali da ne može da prognozira na kom će se takmičenju to desiti.\n„Realno je da ću tokom ove godine preskočiti sedam metara, osećam da sam u dobroj formi i da taj rezultat mogu da ostvarim“ – rekla je Španovićeva novinarima u novosadskog Gradskoj kući posle prijema kod gradonačelnika Miloša Vučevića, prenosi Tanjug.\nPrijem je priređen povodom vrhunskih sportskih rezultata koje je ostvarila u proteklom periodu na prestižnim međunarodnim takmičenjima, među kojima je i osvajanje bronzane medalje na nedavno završenom Svetskom prvenstvu u dvorani održanom u poljskom gradu Sopotu.\nŠpanovićeva je izjavila da je zadovoljna ostvarenim plasmanom na dvoranskom šampionatu sveta, istakavši i da dve medalje osvojene na svetskim takmičenjima, u kratkom vremenskom periodu, predstavljaju veliki uspeh.\nPrethodna vest Najgora ‘panenka’ ikada (VIDEO)\nSledeća vest Dimitrov ljudina oduševio publiku u Majamiju i celu sportsku javnost (VIDEO)\nDimitrov ljudina oduševio publiku u Majamiju i celu sportsku javnost (VIDEO)


Građani Temerina više od decenije piju neispravnu vodu - Vojvođanski istraživačko-analitički centar "VOICE"\n25. Dec 2016. Istraživanja\nGrađani Temerina kontinuirano 13 godina piju fizički i hemijski neispravnu vodu za piće, u opštini su u značajnom porastu maligna oboljenja, ali lokalna vlast ne nudi nikakva dugoročna rešenja. Štaviše, pre nekoliko godina uklonjene su i cisterne sa ulica u toj opštini.\nKada je reč o problemu vodosnabdevanja, koje je ozvaničeno 2003. godine kada je Pokrajinska sanitarna inspekcija do daljeg zabranila da se voda iz Temerina koristi za piće i pripremu hrane, vreme u opštini udaljenoj svega dvadesetak kilometara od Novog Sada kao da je stalo.\nJoš gori od toga je utisak da su se građani izgleda pomiri sa činjenicom da piju zdravstveno neispravnu vodu, dok ih donosioci odluka svesno truju i tako dovode u opasnost od veoma ozbiljnih oboljenja. Naime, odluka sanitarne inspekcije podrazumeva da voda iz temerinskog vodovoda nije pogodna za piće, pripremanje hrane i kupanje.\nSto odsto analiza Instututa za javno zdravlje Vojvodine (IZZJV) u poslednje dve godine glasile su isto: voda u Temerinu fizičko-hemijski je neispravna. Fizičko-hemijski parametri koji nisu odgovarali propisanim vrednostima vode za piće su povećana koncentracija amonijaka, organskih materija, nitrita (u 2016.), arsena i posledično izmenjene senzorne osobine (boja, mutnoća).\n„Od navedenih uzroka fizičko-hemijske neispravnosti vode za piće, prekoračenje propisane koncentracije arsena i nitrita predstavlja opasnost po zdravlje ljudi, posebno osetljive populacije (deca, trudnice, dojilje, stara i hronično obolela lica). Arsen je prepoznat kao element koji može biti uzrok nastanka zloćudnih tumora (bubrega, kože, pluća), dok nitriti uneseni u ljudski organizam u povećanoj koncentraciji mogu doprineti nastanku zloćudnih oboljenja organa za varenje kod ljudi koji već boluju od hroničnih bolesti organa za varenje“, izjavila je za Vojvođanski istraživačko-analitički centar (VOICE) dr Sanja Bijelović iz IZZJV.\nDa njene tvrdnje nisu bez osnova govore i najnoviji podaci na portalu Doma zdravlja Temerin, gde se decidno navodi da je kolorektalni karcinom (organi za varenje) u stalnom porastu i sve češće se javlja u mlađoj populaciji. „Na našem području on predstavlja drugi uzrok smrtnosti od malignih bolesti kod oba pola“, navodi se u Strateškom planu DZ Temerin 2014-2019. (strana 12) i dodaje „da se organizovajem preventivnih pregleda ova bolest može otkriti u veoma ranoj fazi koja omogućava uspešno lečenje“.\nDirektorka Centra za ekologiju i održivi razvoj (CEKOR) Nataša Đereg upozorava da analize sa preciznim i konkretnim trendovima svakako treba da sprovode i objavljuju nadležne zdravstvene ustanove i multidisciplinarni timovi. Međutim, smatra ona, poremećaji zdravlja koji se mogu povezati sa povećanim prisustvom ovih kao i drugih toksičnih i kancerogenih materija u vodi za piće se uopšte ne prate u Republici Srbiji.\n„Prema svetskim podacima, na osnovu mnogobrojnih dokaza utvrđena je uzročna veza između ekspozicije arsena i pojave malignih tumora kod čoveka, pa je tako arsen klasifikovan u prvu grupu kancerogena prema klasifikaciji Međunarodne agencije za istraživanje raka (IARC, 1987) i grupu A kancerogenih supstanci prema Američkoj agenciji za zaštitu životne sredine (U.S. EPA, 1998)“, rekla je Đereg za VOICE.\nČlan Opštinskog veća zadužen za komunalnu delatnost Staven Tomić rekao je za VOICE da rezultate o kvalitetu vode dobijaju dva puta mesečno od IZZJV, koji po slobodnoj metodi uzorkovanja vrši analize i dostavlja ih JKP Temerin. „Svi ovi rezultati nas upućuju da stanje nije toliko alarmantno“, tvrdi Tomić.\nNa pitanje zašto su cisterne sklonjene pre nekoliko godina sa ulica Temerina, kada opštinu zakon obavezuje da građanima obezbedi alternativni način vodosnadbevanja, Tomić je odgovorio „da je to tačno i da se razmišlja u tom pravcu“. „Videćemo šta i kako dalje. Razgovaraću i sa predsednikom opštine o tome“, kazao je Tomić koji je od 2012. član Opštinskog veća Temerin zadužen za komunalne delatnosti.\nGrupa građana “Zajedno za naš Temerin” pet puta je pokušala da se u dnevni red lokalne skupštine uvrsti i pitanje vodosnabdevanja, ali je to skupštinska većina koju čine Srpska napredna stranka i Savez vojvođanskih Mađara svaki put odbila. Na poslednjem skupštinskom zasedanju odbornik Robert Karan je pri pokušaju obrazlaganja predloga isključen sa sednice.\nKaran ocenjuje da i nakon 13 godina lokalne vlasti odbijaju da valjano i objektivno obaveste građane da se voda iz opštinskog vodovoda ne sme piti, niti se sa njom sme kuvati. On je podsetio i da u zakonu jasno piše da voda koja se koristi za piće, preradu hrane i kupanje mora ispunjavati uslove u pogledu zdravstvene ispravnosti.\nZašto je opština uklonila cisterne sa ulica Temerina\nInstitut za javno zdravlje Vojvodine zdravstvenu ispravnost vode za piće u opštini Temerin kontinuirano kontroliše u naseljima Temerin, Sirig i Bački Jarak. Tokom 2015. godine obavljeno je 178 mikrobioloških i 58 fizičko-hemijskih, a do decembra 2016. godine 105 analiza vode za piće radi utvrđivanja zdravstvene ispravnosti.\n„Svaka ocena zdravstvene ispravnosti vode za piće, sem analize mikrobioloških i fizičko-hemijskih parametara, podrazumeva i izradu specijalističkog mišljenja lekara sa predlogom preventivnih mera“, rekla je dr Sanja Bijelović.\nUz podsećanje da je zbog povećane koncentracije arsena u vodi za piće u Temerinu Pokrajinska sanitarna inspekcija još 2003. izdala zabranu upotrebe vode za piće, ona je rekla da je to podrazumevalo i da opština obezbedi alternativni način vodosnabdevanja stanovništva (cisterne vode za piće koje su se punile zdravstveno ispravnom vodom za piće iz JKP “Vodovod i kanalizacija” Novi Sad) i iznalaženje trajnog rešenja.\nIako je prvih nekoliko godina ova mera poštovana, cisterne su naprasno nestale sa ulica naseljenih mesta u opštini Temerin i građani su sada prinuđeni da se sami snalaze. Za mnoge od njih kupovina vode u prodavnicama predstavlja teret za kućni budžet. JKP Temerin trenutno nema niti jednu cisternu u svom vlasništvu.\nStevan Tomić je povodom povlačenja cisterni sa ulica dao zanimljivo obrazloženje. „Jedno vreme u svim mesnim zajednicama u opštini bile su postavljene cisterne za vodosnabdevanje, ali kako je vreme odmicalo splaslo je interesovanje građana i cisterne su uklonjene sa ulica“, rekao je Tomić, uz napomenu da i dalje najradije pije vodu iz temerinskog vodovoda!?.\nNataša Đereg upozorava da se temerinska voda ne bi nikako smela piti i da bi za sve građane koji zbog siromaštva ne mogu da kupuju flaširanu vodu, opština i JKP Temerin morali da obezbede cisterne sa ispravnom vodom za piće.\n„Ovo je pitanje koje bi trebalo da je tema na svakoj sednici skupštine, sve dok se problem ne reši. Svakako da je potrebno postaviti cisterne sa ispravnom vodom za piće što hitnije, a uz to je potrebno da i mediji i nevladine organizacije više informišu građane, kad već to ne čine odgovorni i ne daju objašnjenja“, rekla je Đereg i pozvala Temerince da o problemu vodosnabdevanja pišu i zaštitniku građana.\nU JKP Temerin nisu želeli da govore o kratkoročnim i dugoročnim merama u rešavanju dugogodišnjeg problema vodosnabdevanja. Kako su rekli, sve odgovore možemo dobiti isključivo od člana opštinskog veća za komunalne delatnosti. „Opština je osnivač JKP Temerin i ona donosi odluke o investicijama u infrastrukturi i održavanju sistema za vodosnabdevanje. Mi imamo želju da unapredimo sistem vodosnabdevanja, ali sva investiranja zavise od opštine“, rečeno je za VOICE u JKP Temerin.\nNa portalu ovog komunalnog preduzeća građanai mogu naći veoma malo informacija o problemima u vosnabdevanju. Iako IZZJV redovno dostavlja rezultate analiza vode, JKP Temerin ih na svom sajtu ne objavljuje. Temerinci se jedino redovno mogu informisati o havarijama na vodovodnoj mreži i otklanjanju tih kvarova. Kada je reč o vanrednom vodosnabdevanju, na portalu JKP Temerin piše „stranica je u pripremi“.\nDubljom analizom sadržaja na pomenutom portalu u izveštaju o poslovanju za 2013. može se pročitati da stacionarne cisterne nisu bile u funkciji te godine. „Zbog tehničkih problema, vanredno vodosnabdevanje građana nije funkcionisalo“, kratko se navodi u izveštaju.\nNataša Đereg ocenjuje da je ponašanje JKP Temerin „nedopustivo zanemarivanje prava građana-potrošača kako na zdravstvenu i higijenski ispravnu vodu, tako i na pravo na informaciju o vodi za piće čime se sigurno krše odredbe Arhuske konvencije, čiji je Srbija potpisnik. Činjenica da je situacija ista već 13 godina, a da niko ništa ne preduzima je vrlo obeshrabrujuća“, smatra direktorka CEKOR-a.\nPrema rečima Roberta Karana, situacija sa temerinskom vodom je dramatična i krajnje alarmantna. U prilog tome naveo je i poslednji nalaz Instituta za javno zdravlje Srbije “Dr. Milan Jovanović Batut (str. 16. tabelarni prikaz) u kojem stoji da je voda iz temerinskog vodovoda sto odsto hemijski i fizički neispravna.\n„Voda koju distribuira lokalno komunalno preduzeće je tehnička i nije za piće i pripremu jela. Građani optine Temerin nisu valjano obavešteni o tome, jer o tome postoji samo štura informacija na sajtu lokanog komunalnog preduzeća, što nije u skaldu sa Zakonom o zaštiti potrošača“, izjavio je Karan za VOICE.\nU vodi kancerogene materije, a cena redovna\nJKP “Temerin” upravlja sa sistemom za vodosnabdevanje za naselja Temerin, Sirig i Bački Jarak. Ukupno JKP “Temerin” raspolaže sa 17 duboko bušenih bunara sa pet izvorišta. Distributivna mreža u pojedinim delovima naselja izgrađena je još 1972. godine. Kako se navodi, većina mreže, oko 90 procenata, su azbestcementne cevi koje je potrebno zameniti.\nDužina vodovodne mreže procenjuje se na oko 150 kilometara sa ukupno 200 hidranata što, kako navode u JKP Temerin, količinski delimično zadovoljava potrebe građana opštine, ali ne zadovoljava po kvalitetu, zbog povećanog sadržaja arsena.\nI pored toga cenovnik za građanstvo je isti kao kada bi voda bila ispravna za korišćenje. Preciznije temerinska voda i dalje nije proglašena tehničkom. Do šest kubika utrošene vode mesečno, po članu domaćinstva, košta 50 dinara po kubiku. Preko utrošenih šest kubika po članu domaćinstva cena skače na 125 dinara po kubiku, što je skuplje nego u Novom Sadu.\nU poslednjih nekoliko godina nije bilo kapitalnih investicija koje bi išle u pravcu dugoročnog rešavanja problema. Od značajnih investicija navodi se sanacija slepog voda u Bloku 18 u Temerinu tokom 2013. godine. Pre dve godine probušen je bunar B9 – Vašarište u Temerinu za šta je izdvojeno deset miliona dinara, dok je prošle godine urađen plan izrade tehnološkog projekta za dezinfekciju vode u MZ Bački Jarak i Sirig vredan 19,6 miliona dinara.\nStevan Tomić tvrdi da bi jedino rešenje za opštinu Temerin bila izgradnja fabrike vode, ali lokalna samouprava to ne može sama da isfinansira. „Situacija je i dalje ista. Razmišljamo o izgradni fabrike vode, ali je to skup projekat koji ne možemo sami da finansiramo, pa očekujemo pomoć Republike ili Pokrajine. Naša izvorišta vode su dosta razuđena i problem bi bio da na svakom izvorištu ugrađujemo filtere za prečišćavanje vode. Stoga razmišljamo o proizvodnji vode na jednom mestu“, naveo je Tomić.\nZa Natašu Đereg je zapanjujuća neodgovornost lokalnih samouprava i javnih komunalnih preduzeća, ali i same države u ovoj oblasti, što samo pogoduje onima koji se bave proizvodnjom i prodajom flaširane vode. „Ako opština nije bila u stanju da 13 godina reši problem, trebalo je da se problem podigne na nacionalni nivo, da se traže donacije, međunarodni projekti, da se pripremi dokumentacija i da se bar načine neki koraci – strateški dokumenti opštine koji će navesti mere makar u budućnosti da se ovaj problem reši“, kategorična je direktorka CEKOR-a.\nOna je istakla da postoje i neke jeftinije metode za prečišćavanje vode (rešenje P-2005/0606, autor je dr Mileta Perišić, diplomirani tehnolog iz Beograda) koje svakako treba razmotriti. “Čeka nas mnogo posla i uvođenje reda u ovoj oblasti, sve u sprezi sa jačom inspekcijskom kontrolom, kaznama, radom pravosuđa kao i najavljenim restruktuiranjem javnih komunalnih preduzeća“, zaključila je ona.\nTemerinsku vodu pod hitno proglasiti tehničkom\nRobert Karan smatra da i nakon 13 godina lokalne vlasti odbijaju da valjano i objektivno obaveste građane da se voda iz opštinskog vodovoda ne sme piti, niti se sa njom sme kuvati. On je podsetio i da u zakonu jasno piše da voda koja se koristi za piće, preradu hrane i kupanje mora ispunjavati uslove u pogledu zdravstvene ispravnosti.\n„Potrebno je hitno zabraniti upotrebu vode iz temerinskog vodovoda za piće, kupanje i pripremanje hrane. Odlukom Skupštine Opštine Temerin vodu iz temerinskog vodovoda trebalo bi proglasiti tehničkom, a o svemu tome obavestiti, javnost, medije i sve građane pismenim dopisom prilikom slanja sledećeg računa JKP Temerin. Potrebno je hitno postaviti cisterne sa ispravnom vodom za piće na sva vitalna mesta u opštini, kod zabavišta, škole, pijace“, navodi se u predlogu o kojem Grupa građana “Zajedno za naš Temerin” traži skupštinsku debatu.\nMeđutim, skupštinska većina predvođena predsednikom opštine Đurom Žigom (SNS) svaki put do sada je odbila da uvrsti u skupštinsku raspravu predlog grupe građana. Štaviše, na poslednjem skupštinskom zasedanju nije se raspravljalo ni o amandmanima grupe građana na predloženi budžet za narednu godinu koji bi omogućili da se 32 miliona dinara preusmere za trajno rešavanje problema neispravne pijaće vode u Temerinu.\nUsvojenim planom kapitalnih investicija za 2017. godinu za trajno rešavanje problema vodosnabdevanja lokalna samouprava opredeliće četiri odsto sredstava, što je po Karanovom mišljenju veoma malo i neće ništa rešiti. U malobrojnim medijskim istupima povodom problema u vodosnabdevanju, predsednik opštine optuživao je grupu građana da taj problem koristi u dnevnopolitičke svrhe. Zanimljivo, Đuro Žiga bio je predsednik Skupštine Temerin 2003. godine, kada je lokalni parlament oformio komisiju koja će se bnaviti rešavanjem problema vodosnabdevanja. Na nekoliko poziva da o toj temi govori za VOICE Žiga je rekao da je prezauzet i da nema vremena.\nPoput grupe građana „Za naš Temerin“ i Nataša Đereg smatra da je potrebno hitno zabraniti dalju upotrebu vode iz temerinskog vodovoda za piće, kupanje i pripremanje hrane, a odlukom Skupštine Opštine Temerin vodu iz temerinskog vodovoda proglasiti je tehničkom. „Čudi me da 13 godina to već niko nije proglasio. Potrebno je zabraniti dalju upotrebu vode za piće i pripremanje hrane i kupanje kako iz temerinskog, tako iz svih vodovoda u Srbiji gde je prisutvo ovakvih opasnih supstanci dugotrajno“, zaključila je direktorka CEKOR-a.\nIstraživanja|Izdvajamo|Lokalne samouprave | darko sper | opština temerin | temerin | voda | voice


Dinamo kažnjen sa 63 hiljade evra i zatvaranjem jedne tribine\nIsticanje ustaških simbola\nZagrebački Dinamo kažnjen je od Evropske fudbalske unije (UEFA) zatvaranjem sjeverne tribine na meču protiv Spartaka iz Trnave i ukupno 63 hiljade evra nakon što su hrvatski navijači isticali ustaške simbole u Briselu protiv Anderlehta.\nDinamo je, po prijavi srpskog delegata Vlada Glođovića i predstavnika FARE-a, sankcionisan i na osnovu tri tačke – upotrebe pirotehnike na stadionu, bacanje tvrdih predmeta u teren i tuče navijača, uz rasizam što UEFA tretira isticanje ustaških simbola.\nHrvatskom prvaku prijetila je kazna bez publike na stadionu Maksimir, ali je, kao i na početku sezone, prošao samo sa djelimičnim zatvaranjem tribina, uz novčanu kaznu.\n"Zbog rasizma je novčana kazna 50 hiljada evra, zbog pirotehnike pet hiljada, a bacanje tvrdih predmeta osam hiljada evra," saopštio je Dinamo putem sajta i otkrio da će na “sjeveru” morati protiv Spartaka da istakne baner “Equal game” sa grbom UEFA.\nI to nije sve jer Dinamo još uvijek čeka kaznu za meč protiv Fenerbahčea odigranog u Zagrebu 20. septembra, poslije kojeg je UEFA pokrenula postupak.\nDinamo ustaški simboli kazna\nIzboren plasman u LŠ\nUEFA kaznila Zvezdu zbog ispada navijača na meču u Salcburgu\nUEFA kaznila Hajduk zbog skandiranja "Ubij Srbina"\nUEFA kaznila Ukrajinu zbog rasizma\n905 glasova 53%


Arsen Plahin potpisao protokole - NMR Info\nArsen Plahin potpisao protokole\nKreirano apr 19, 2016\nJuče, 19. aprila u Zrenjaninu potpisana tri protokola o saradnji Srednjobanatskog upravnog okruga, Grada Zrenjanina i opština Sečanj i Novi Bečej sa Javnim predzećem „Železnica Srbije“, odnosno preduzećima „Srbija voz“ i „Infrastruktura železnice Srbije“.\nRadi se o rekonstrukciji pruga, kako bi mogle da izdrže prolazak vozova sa osovinskim opterećenjem od 22,5 tona i brzinom od 100 kilometara na čas. Protokolom se predviđa i rekonstrukcija pruge i linija Temišvar-Jaša Tomić-Novi Sad dok je posebnim protokolom regulisano da deo cene voznih i đačkih karata nadoknađuju jedinice lokalne samouprave Zrenjanin, Sečanj i Novi Bečej.\nU ime opštine Sečanj protokole potpisao Arsen Plahin, predsednik Skupštine opštine Sečanj a potpisivanje obavezujućih ugovora zasnovanih na ovim protokolima očekuju se za oko mesec dana.\nIzborne liste u opštini Sečanj


Nedugo pošto je predsednik Srbije Aleksandar Vučić obećao predstavnicima Udruženja "Odbranimo reke Stare planine" da će Vladi predložiti zabranu izgradnje MHE u zaštićenim područjima, a ministri Aleksandar Antić i Goran Trivan to ponovili, dato je zeleno svetlo za podizanje objekata ovog tipa u Parku prirode "Zlatibor". Uredbom koju je Vlada usvojila 20. decembra omogućena je izgradnja MHE, maksimalne snage do 30 megavata, u trećoj zoni zaštite Parka prirode. Ovim dokumentom precizirano je da energetski objekti ne mogu graditi na Dobroseličkoj reci, Ribnici i Jabalanici, odnosno vodotokovima sa izrazito klisurastim i kanjonskim dolinama.\nUredba kojom je dozvoljena gradnja u trećem režimu zaštite Parka prirode "Zlatibor" doneta je u dane kada je iz komšijskog Užica nagovešten privremeni moratorijum za izgradnju mini-hidroelektrana na teritoriji ovog grada. Ukazujući na pogubnost derivacionih elektrana, žitelji Stare planine su mesecima branili Rakitsku reku, dok nisu dobili obećanje da će gradnja MHE biti zabranjena na zaštićenom području. Prvi grad koji je prestao sa izdavanjem građevinskih dozvola za MHE bilo je Kraljevo, a istim stopama krenuo je i Pirot. Iz svih sredina gde je rečeno "ne" elektranama ovog tipa poručeno je: mala korist, a velika šteta.


Nova korona žurka: Ko nema stida, nema ni obraza (VIDEO) - Vijesti Srpske – Najnovije vijesti iz Republike Srpske i BIH\nNaslovna Uncategorized Nova korona žurka: Ko nema stida, nema ni obraza (VIDEO)\nNova korona žurka: Ko nema stida, nema ni obraza (VIDEO)\nNa paljanskoj korona žurki bili su gradonačelnik Istočnog Sarajeva Ljubiša Ćosić, kao i načelnici opština Istočno Novo Sarajevo i Pala Jovan Katić i Boško Jugović, svi iz SNSD-a Milorada Dodika. Društvo im je činio i direktor paljanske Elektrodistirbucije Aco Stanišić iz DEMOS-a Nedeljka Čubrilovića… Za dobar ugođaj bio je zadužen Šerif Konjević.\nI dok vlast u Republici Srpskoj po danu upozorava građane da poštuju epidemiološke mjere koje su na snazi zbog virusa korona, noću njihovi ljudi organizuju žurke po ugostiteljskim objektima, gdje inspekcija očito ne zalazi.\nTako je, kako tvrdi naš čitalac, bilo nedavno i na Palama, gdje su tamošnji gradski i opštinski zvaničnici u jednom ugostiteljskom objektu feštali i to uz muziku uživo,\nNa paljanskoj korona žurki bili su gradonačelnik Istočnog Sarajeva Ljubiša Ćosić, kao i načelnici opština Istočno Novo Sarajevo i Pala Jovan Katić i Boško Jugović, svi iz SNSD-a Milorada Dodika. Društvo im je činio i direktor paljanske Elektrodistirbucije Aco Stanišić iz DEMOS-a Nedeljka Čubrilovića, koji je, kako saznajemo, bio i domaćin ove žurke.\nTu su bili i drugi manje poznati lokalni funkcioneri pomenutih stranaka, kao i biznismen iz Trebinja Duško Pantović…\nZa dobar ugođaj i užitak bio je zadužen niko drugi nego sarajevski poznati pjevač Šerif Konjević.\nDa je atmosfera bila na visini, da se dobro jelo i pilo vidi se i na video snimku:


BORKOVIĆ NASTAVLJA SA ODLIČNIM NASTUPIMA - TVS\nBORKOVIĆ NASTAVLJA SA ODLIČNIM NASTUPIMA\nSrpski automobilista Dušan Borković osvojio je četvrto mesto i novih 12 bodova u prvoj trci drugog vikenda TCR sezone.\nDuel između Kortalsa i Borkovića koristi Verne koji se probija na treće mesto. Uprkos tome, Borković je još jednom fenomenalnom vožnjom pokazao da se na njega može ozbiljno računati u ovoj sezoni i da su mu ambicije velike. Pretiče Kortalsa i završava trku nadomak podijuma na četvrtoj poziciji.\nBorković već sutra od 12 sati vozi i drugu trku u Bahreinu na kojoj će startovati sa druge pozicije, što nagoveštava još jednu dobru priliku za osvajanje dragocenih bodova. Biće ovo poslednji nastup Borkovića u ovom automobilu, s obzirom na to da će i on i Kadžaja već na sledećem trkačkom vikendu u Belgiji imati nove automobile.


Egipat zabranio Muslimansko bratstvo\n23 septembar, 2013\nJedan sud u Egiptu stavio je van zakona sve aktivnosti Muslimanskog bratstva i naredio zaplenu celokupne imovine tog pokreta. Time je dodatno prošireno nastojanje egipatske pretežno vojne vlade da razbije islamistički pokret svrgnutog predsednika Mohameda Morsija.\nDanašnja odluka doneta je u jeku sprovođenja strogih mera protiv Bratstva i više od mesec dana pošto je na stotine islamističkih demonstranata poginulo u policijskim operacijama rasterivanja sedećih demonstracija, posle kojih je zemlju zahvatio talas nasilja.\nPošto je bivši predsednik Hosni Mubarak svrgnut 2011. godine, Muslimansko bratstvo koje je gotovo 85 godina bilo van zakona, osnovalo je političku stranku koja je pobedila i na parlamentarnim i na predsedničkim izborima.\nOdluka suda, protiv koje postoji mogućnost žalbe, mogla bi da primora mnoge pristalice Bratstva da se povuku u ilegalu i da podstakne mlade islamiste da se oružjem bore protiv države. Muslimansko bratstvo tvrdi da ima milion članova.


Vesti online / Vesti / Srbija / Haradinaj na korak od vlasti\nHaradinaj na korak od vlasti\nNa Kosovu je propao i četvrti pokušaj održavanja konstitutivne sednice Skupštine Kosova, koja je preduslov za formiranje nove vlade u Prištini. Koaliciji PAN ili, kako je zovu, "ratna", čiji je mandatar Ramuš Haradinaj, nedostaje samo jedan glas da za predsednika parlamenta postavi bivšeg šefa zloglasne obaveštajne službe ŠIK Kadrija Veseljija (a potom formira i vladu), pa se posle dugih pregovora očigledno odlučila za "igru čekanja" ne bi li se umešale ambasade zemalja EU i SAD i pomogle formiranje nove vlasti.\nFali mu glas: Ramuš Haradinaj\nPAN je navodno uspeo da ubedi Bedžeta Pacolija, lidera Alijanse za novo Kosovo, da njegova četiri poslanika (a sa liste LDK Ise Mustafe) glasaju za Veseljija.\nDeportovani Srbi i Rusi\nOsnovni sud u Prištini deportovao je i kaznio sa po 250 evra 11 srpskih i ruskih državljana uhapšenih zbog "ilegalnog ulaska" na Kosovo. Svi će posle plaćanja kazne policijskim vozilima biti prevezeni na prelaz Merdare.\nSrpska lista, koja ima više poslanika od Pacolija, najavila je da će za predsednika skupštine podržati "svakog ko u skladu sa zakonom bude predložen od strane koalicije koja ima najveći broj poslanika". Dakle, i Haradinaja.\nUbrzo potom, predsednik Srpske liste Goran Rakić objasnio je da nema odluke o ulasku u bilo kakve koalicije i da glas za predsednika skupštine nije blanko podrška za formiranje vlade i da odnos Srpske liste isključivo zavisi od toga da li će albanske partije imati razumevanja za probleme i želje srpskog naroda na KiM.\nU obraćanju tokom predizborne kampanje Srpska lista je pozivala birače da se okupe oko te stranke i da "ne dozvole da se rasipanjem glasova omogući da Ramuš Haradinaj pronađe neke Srbe koji će poslušati ono što on traži."\nKandidat za premijera Haradinaj smatra da je dosadašnji okvir razgovora "između Kosova i Srbije bio pogrešan", a jedini preduslov za nastavak dijaloga za njega je - priznanje nezavisnosti. Podsetimo, Srbija je raspisala poternicu za njim na osnovu dokaza za teške zločine na Kosovu.\nSRBIJA FOTO: Haradinaj Nataši Kandić uručio "Mapu zlatnog Kosova"


Niška televizija » Grad traži povoljniju varijantu za korisnike Toplane (VIDEO)\nGrad traži povoljniju varijantu za korisnike Toplane (VIDEO)\nObjavljeno 30.03.2015. 15:17\nGrad Niš pokušava da nađe kompromisno rešenje koje ne bi podrazumevalo potpuno isključenje korisnika sa daljinskog grejanja, već povoljniju varijantu za potrošače, rekao je zamenik gradonačelnika Niša Ljubivoje Slavković. On je dodao i da plate u Gradskoj toplani moraju da se smanje, iako novac predviđen za zarade zaposlenih u ovom javno-komunalnom preduzeću ima tek neznatan udeo u računima za grejanje, napominje Slavković.\nGradsko veće je i formalno usvojilo rešenje o poskupljenju cene grejanja, uzrokovane poskupljenjem cene prirodnog gasa. To, međutim, ne znači da Gradska toplana neće morati da napravi izvesne kompromise, kako bi izašla u susret sugrađanima čije je nezadovoljstvo visinom računa za grejanje iz meseca u mesec sve veće.\nPlate zaposlenih u toplani, kako je rečeno na Gradskom veću, utiču sa 9% na dugovanja “Jugorosgasu”. Udeo cene energenta iznosi čak više od 70%. Uprkos ovim brojkama, neopodno je, prema rečima zamenika gradonačelnika, srezati broj zaposlenih u ovom javno-komunalnom preduzeću.\nPodsećamo, „Jugorosgas“ je blokirao račun Gradske toplane pre skoro mesec dana. U ovom trenutku, blokada ovog javnog gradskog preduzeća iznosi oko 500 miliona dinara.\nUpozorenje: Zamućenje vode za piće u Beloj Palanci\nU planu izgradnja regionalnog azila za pse


e-novine.com - U Tripoliju i Bengaziju mirno\n20.03.2011 - 16:55\nPrekinuti vazdušni napadi u Libiji\nU Tripoliju i Bengaziju mirno\nU nedelju pre podne prekinuti su vazdušni napadi na glavni grad Libije Tripoli i na Bengazi, uporište pobunjenika, a strane agencije izveštavaju da je situacija u tim gradovima trenutno mirna * Gadafi: Obećavamo vam dug rat * Katar podržava vojnu intervenciju, dok Iran sumnja u iskrene namere zapadnih zemalja\nTokom ranog prepodneva bombardovanje je prekinuto u Tripoliju i okolini kao i u Bengaziju. Stanovnici Bengazija koji su pobegli iz grada u subotu zbog napada snaga libijskog vodje Muamera Gadafija pocceli su danas da se vrachaju\nu taj grad, javlja agencija Beta.\nU nedelju ujutro, britanski lovci i bombarderi Tornado nastavili su vazdušne napade na Libiju započete dan ranije, saopšteno je u Londonu. Međunarodna koalicija predvođena SAD-om, Francuskom i Britanijom, započela je u subotu intenzivno bombardovanje vojnih ciljeva Gadafijevih snaga iz vazduha i sa mora, da bi, kako obrazlažu, zaštitile pobunene civile u toj zemlji od Gadafijevog režima.\nVazdušni napadi, kako je naznačeno, imaju za cilj da obezbede poštovanje zone zabrane leta nad Libijom uvedene rezolucijom Ujedinjenih nacija, i da zaustave represiju Gadafijevih snaga nad pobunjenicima. Američki i britanski ratni brodovi i podmornice ispalili su 112 krstarećih raketa "tomahavk" na više od 20 ciljeva na libijskoj mediteranskoj obali da bi raščistili put za patrole iz vazduha koje će prizemljiti libijsko vazduhoplovstvo. Prema izveštaju portparola američke vojske ciljeve u Libiji napalo je ukupno 19 američkih aviona, uključujući tri bombardera B2, a vazdušna akcija trajala je oko dva časa.\nDan nakon što je otpočela vojna intervencija na Libiju, oglasio se i libijski vođa Moamer Gadafi, koji je u telefonskom razgovoru za libijsku državnu televiziju rekao da neće popustiti u akciji protiv pobunjenika na istoku zemlje, te da je otvorio skladišta oružja Libijcima i da su sada svi naoružani automatskim oružjem, minobacačima i bombama.\n"Obećavamo vam dug rat", rekao je Gadafi i dodao da će pobediti. "Mi smo pobednici, vi ste pobeđeni. Mi se nećemo povući sa bojnog polja jer ćemo braniti svoju zemlju i svoju čast", naglasio je libijski vođa. Gadafi je neposredno pre početka međunarodne intervencije poslao ratne avione, tenkove i trupe na Bengazi, prvi grad koji je zauzela opozicija na početku pobune protiv njega 15. februara. On je rekao da je akcija protiv njegovih snaga neopravdana i da se radi o "kolonijalnoj krstaškoj agresiji koja može da pokrene još jedan veliki krstaški rat".\nPremijer Katara, šeik Hamad ben Jasem al-Tani izjavio je u nedelju da Katar podržava vojnu intervenciju u Libiji jer smatra da treba "okončati krvorpoliće".\n"Situacija je nepodnošljiva u Libiji, to više nije sukob između demonstranata i policije, već otvoreni rat u kojem učestvuju plaćenici i to treba odmah obustaviti", reka je katarski premijer za televiziju Al-Džazira. Prema njegovim rečima, operacija se ne vodi "protiv libijskog naroda, ni protiv pukovnika Gadafija i njegovih sinova".\n"Važno je prekinuti krvoproliće", dodao je on. Katar je jedina arapska zemlja koja je obećala učessće u vojnoj akciji. Neimenovani diplomata UN najavio je učešće i Ujedinjenih Arapskih Emirata, ali to još nije potvrđeno iz te zemlje.\nSa druge strane, zvanični Teheran podržava borbu libijskih pobunjenika protiv Gadafijevog režima, ali izržava sumnju u namere zapadnih sila koje su započele vojnu intervenciju u Libiji, izjavio je jedan iranski diplomata u nedelju.\n"Islamska republika i dalje podržava narod Libije i njegove legitimne zehteve", rekao je diplomata Ramin Mehmanparast u izjavi za iransku agenciju Isnu. "Prošlost i akcija vladarskih zemalja Zapada za okupaciju potlačenih zemalja dovodi u sumnju njihove prave namere u takvoj vrsti akcije", dodao je taj diplomata govoreći o vojnoj akciji koju su zapadne zemlje počele u subotu protiv Libije.\nTe zemlje, prema njegovim rečima, obično ulaze u akciju navodeći da to čine u cilju podrške narodu, ali u stvari oni rade u svom interesu i pre svega kako bi postavili vojne baze i "nastavili kolonijalističku politiku i dominaciju u novom obliku", dodao je Mehmanparast.


Gradski sekretar za javni prevoz Jovica Vasiljević saopštio je da je do jučerašnjeg iskakanja tramvaja na Mostu na Adi došlo zbog ljudskog faktora, to jest da je odgovoran vozač tramvaja GSP-a.\nPrema njegovim rečima, vozač je upravljao tramvajem brzinom od 61 kilometar na čas na delu mosta gde je predviđena brzina kretanja ne veća od 40 kilometara na čas.\nPosle višečasovnog prekida, zbog ISKLIZNUĆA TRAMVAJA, šinski saobraćaj preko Mosta na Adi biće normalizovan u 19.30\n– Vozač tramvaja je suspendovan i protiv njega je u GSP-u pokrenut disciplinski postupak. Usled navedenog iskakanja tramvaja iz šina došlo je i do manjeg oštećenja na tramvajskom koloseku koje će biti sanirano u subotu, 5. oktobra. Zbog toga će sutra privremeno biti obustavljen saobraćaj na Mostu na Adi sa planom nastavka redovnog i nesmetanog tramvajskog saobraćaja preko mosta u nedelju, 6. oktobra – naveo je Vasiljević.


Petrović: Poskupljenje struje u malom procentu | Frontal\nGeneralni direktor Elektroprivrede Republike Srpske Luka Petrović izjavio da će u narednim mjesecima poskupjeti struja u Srpskoj, ali da će to biti u malom procentu.\nPetrović je pojasnio da je Rudnik i termoelektrana Ugljevik, kao proizvođač električne energije u Srpskoj, prije godinu pokrenuo tarifni postupak i da im je odobreno povećanje cijene električne energije na pragu elektrane, te da će to uticati na regulisanu cijenu struje domaćinstvima i malim preduzetnicima.\n"Elektroprivreda će pokrenuti tarifni postupak, kao snabdjevač, u Regulatornoj agenciji za energetiku i siguran sam da će, nakon analiza, u narednim mjesecima doći do povećanja računa za električnu energiju", rekao je Petrović.\nOn je rekao da procedura traje minimalno dva mjeseca, te da će Elektroprivreda uraditi sve da se potkrijepe razlozi zbog čega je potrebno promijeniti cijenu električne energije.\n"To će, u svakom slučaju biti neki mali procenat. Ali, vidjećemo koja domaćinstva će to obuhvatati i koje preduzetnike, jer smo planirali da novim zakonom uvedemo kategoriju energetski zaštićenog kupca", rekao je Petrović.\nOn kaže da kategorija - energetski zaštićen kupac nekada postojala pod drugim nazivom, te da je bilo subvencionisana potrošnja kilovat-časova električne energije po određenim domaćinstvima.\n"Zakonom je predviđeno da nadležno Ministarstvo za zdravlje i socijalnu zaštitu, uz saradnju Ministarstva energetike i rudarstva srpske i Elektroprivrede napravi pravilnik i uredbu po kojoj će se definisati koji to građani i preduzetnici mogu da imaju status zaštićenog kupca", rekao je Petrović za RTRS.\nOn je isatakao da to prvenstveno treba da budu domaćinstva, i to koja su pod socijalnom zaštitom.\n"Imamo instrukciju od Vlade Srpske da tu moraju da se obuhvate i neke druge kategorije, kao što su borci prve i druge kategorije koji su nezaposleni, ali i penzioneri sa najnižom penzijom", rekao je Petrović.\nOn kaže da će svaka porodica znati koliko kilovata može imati popusta, u rasponu od, najvjerovatnije, 50 do 200 kilovata na mjesečnom nivou.\nPrema njegovim riječima, to će biti subvencionisano zajedničkim snagama Elektroprivrede i Vlade Srpske, a taj obim potrošača koji budu imali to pravo, imaće i pojeftinjenje računa za električnu energiju.\n"Naša procjena je da ćemo cijenu struje spustiti za oko 20 odsto od ukupnog broja potrošača, dok će 80 odsto potrošača osjetiti poskupljenje", rekao je Petrović.\nOn je napomenuo da neće biti dozvoljene zloupotrebe prava za jeftiniju struju, ali i da će se za veći broj stanovnika Srpske zadržati najniža cijena električne energije na Balkanu.\nPetrović je napomenuo da će Elektroprivreda razliku u cijeni struje ulagati u investicije koje su već uveliko pripremljene, kao što je Hidroelektrana "Dabar", te Hidroenergetski sistem "Gornja Drina", koji Srpska radi sa Srbijom, Hidroelektrane na Bistrici, te vjetropark "Hrgud", kao i solarna elektrana "Trebinje jedan".\n04.02.2021. u 08:28h


Koncert džez Big benda iz Kelna sutra u Teatru - Glas Šumadije\nNaslovna > Kultura > Koncert džez Big benda iz Kelna sutra u Teatru\n31/10/2021 31/10/2021 277Ostavi komentar na Koncert džez Big benda iz Kelna sutra u Teatru\nKoncert big benda Subway Jazz Orchestra održaće se sutra, u ponedeljak, 1. novembra na velikoj sceni Knjaževsko-srpskog teatra, Kragujevac, sa početkom u 20 časova.\nBig bend je nastao 2013. godine u Kelnu kao svojevrsna savremena platforma za kompozitore i aranžere raznih džez stilova i pravaca, ovaj big bend je od samog početka postavio visoke ciljeve – doneti publici svakog meseca novi program i novu džez inspiraciju. Ovakav koncept doveo je do stvaranja ogromnog broja autorskih kompozicija, pa Subway Jazz Orchestra iza sebe ima snimljena četiri albuma i brojna gostovanja na evropskoj sceni.\nPored koncerta, posetioci će moći da pogledaju izložbu fotografija „Izvođači JazzFesta 2021.”. Izložene fotografije deo su su pratećeg programa i predstavljaju muzičare tokom njihovih nastupa, predstaviće muziku i džez kao inspiraciju za druge umetničke izraze.\nKoncert big benda se održava kao deo Internacionalnog džez festivala Kragujevac i programa MID JAZZ.\nTagovi: Big bend Subway Jazz Orchestra Internacionalni džez festival Kragujevac izložba fotografija „Izvođači JazzFesta 2021.” Keln Knjaževsko srpski teatar koncert\n„Priča o Šumadijskom bluzu” 50 godina od nastanka grupe „Smak” – završno veće 15. KRAF-a večeras u UMMUS-u


„Mistrali“ ostaju dok Pariz ne plati Moskvi ceo dug - 03.09.2015, Sputnik Srbija\nPariz nema pravo da na bilo koji način predaje „mistrale“ trećoj strani sve dok Moskva ne dobije celokupnu isplatu, saopšteno je u dokumentu objavljenom na... 03.09.2015, Sputnik Srbija\nvesti, rusija, svet, francuska, dmitrij rogozin\n12:10 03.09.2015 (Osveženo: 21:38 12.04.2016)\nPariz nema pravo da na bilo koji način predaje „mistrale“ trećoj strani sve dok Moskva ne dobije celokupnu isplatu, saopšteno je u dokumentu objavljenom na sajtu Nacionalnog sabora — donjeg doma francuskog Parlamenta.\nTačna suma koju je Francuska isplatila Rusiji zbog neisporučivanja dva broda, nosača helikoptera tipa „mistral“, jeste 949.754.849 evra, zapisana je u nacrtu zakona o ratifikaciji sporazuma Pariza i Moskve, koji je objavljen na sajtu Nacionalnog sabora Francuske.\nAmerika strahuje da „mistrali“ ne budu dostavljeni Kini?\n20 Maj 2015, 14:45\nSporazum o rešavanju spora potpisan je u Moskvi 5. avgusta. Pored sume isplate u dokumentu se navodi da Francuska nema pravo ni na koji način da predaje brodove trećoj strani dok Rusija ne dobije sve nadoknade.\nU sporazumu takođe piše da nijedna treća strana koja bi mogla da pretrpi štetu od raskida ugovora o isporuci „mistrala“ nema pravo da očekuje nadoknadu.\nNacrt zakona biće podnet na razmatranje komisiji za međunarodne poslove francuskog Parlamenta 16. septembra.\nPočetkom avgusta predsednici Rusije i Francuske, Vladimir Putin i Fransoa Oland, doneli su odluku o raskidu ugovora o izgradnji dva broda tipa „mistral“. Ugovor o isporuci dva nosača helikoptera zaključen je 2011. godine. Francuska je prvi brod trebalo da preda Rusiji u novembru prošle godine, ali se to nije dogodilo zbog događaja u Ukrajini.\nNacionalni sabor Francuske


nema “apsolutne bezbednosti” - Portal zdrave ishrane\nSamo nekoliko godina nakon što se i određeni broj poznatih aktivista “Grinpisa” izjasnio da je nuklearna energija ekološki prihvatljiva, jer “manje zagađuje okolinu” (npr. manje od termoelektrana), trenutni događaji u Japanu kao da su se zaverili da nas otrezne od iluzije o lažnoj sigurnosti. Uprkos uveravanjima istaknutih stručnjaka da su nuklearne elektrane tzv. “pete generacije” izuzetno bezbedne, priroda nam po ko zna koji put pokazuje da smo malo precenili svoje znanje, snage i sposobnosti...\nNe znamo kako će Japan nastaviti dalje što se nuklearnog programa tiče, ali je interesantno da su sada neki poznati ekolozi izneli tvrdnju da Japan ima sve šanse da se relativno brzo, već do 2040. preorijentiše u potpunosti na obnovljive izvore energije.\nJapan, koji je već jedna od energetski najefikasnijih zemalja sveta, treba samo da udvostruči učešće obnovljive energije u ukupnoj proizvodnji energije i da ubrzano razvija solarne, eolske, hidro i hidrotermalne energetske izvore. Vulkani pružaju Japanu pristup termalnim vodama, dok more može da obezbedi energiju iz morskih struja i talasa... Ako je iko u stanju da ovaj zadatak u potpunosti ispuni, i da pokaže svetu kako se efikasno koriste obnovljivi izvori energije, verujemo da su to, pre svih, disciplinovani, štedljivi i dovitljivi Japanci.\n(na slici je jedna od geotermalnih elektrana, kojih već ima u svetu)\nŠta može da zafali veganima... Veganska ishrana (isključivo biljna) sastoji se od sveže, organske hrane. Ona pruža mnoge zdravstvene prednosti – manje telesnih masnoća, niži nivoi holesterola i manji rizik od dijabetesa tip 2...\nKoliko štede solarni paneli... Uzimajući u obzir da je prosečna potrošnja električne energije po domaćinstvu u Srbiji 350 kW/h mesečno, dobro postavljeni solarni paneli nam mogu uštedeti i do polovine godišnjih...